
novi komunalni projekti 


od strateških 
projekata je i Tehnološki 
centar drvne 
industrije 


Vaš gradonačelnik 
Marijan Skvarić 


Lepoglava je grad u kojem se radi. Već s prvim 
toplijim danima nastavljeni su radovi na izgradnji 
kanalizacijskog sustava, najvećeg komunalnog pro- 
jekta koji će omogućiti brži i sveobuhvatni komunalni 
razvoj cijelog lepoglavskog kraja. U Kamenici zapo- 
činje izgradnja pročistača, građevinska mehaniza- 
cija radi na cijelom području Grada. Tri strateška 
projekta vrijedna više od stotinu milijuna kuna ušla 
SU U novu, višu fazu realizacije. Lepoglava je grad 
u kojem se radi, promišljeno i odgovorno, grad u 
kojem se razvoj planira dugoročno temeljem stvarnih 
potreba cijele zajednice koje su definirane novom 
Strategijom razvoja do 2020. godine. No, ovi projekti 
nisu dar koji je pao s neba, oni su plod dugogodiš- 
njeg upornog i stručnog rada, našeg znanja i admi- 
nistrativnog kapaciteta Grada. lako smo u posljednjih 
desetak godina gradski proračun uspjeli povećati za 
više od 5 puta, proračunska sredstva ne bi nam osi- 
gurala razvojnu dinamiku koju želimo. Stoga za naše 
projekte tražimo druge izvore financiranja i u tome 
uspijevamo. Bili smo među prvim gradovima u našoj 
zemlji koji su još prije deset godina prepoznali pri- 
godu za razvoj koju pružaju fondovi Europske unije i 
ustrojili učinkovit sustav koji nam danas omogućuje 
da Lepoglavu gradimo i razvijamo bez da dodatno 
opterećujemo naše građane. Zahvaljujući dobroj 
praksi postali smo primjer mnogim drugim gradovi- 
ma koje zanima naše bogato iskustvo u privlačenju 
sredstava iz fondova Unije. Iza nas je već dvadese- 
tak projekata koji su financirani iz fondova Europske 
unije. Takvu ćemo praksu nastaviti i u budućnosti, 
Lepoglavu ćemo i dalje planski razvijati nastojeći 
pritom dobiti financijsku podršku Europske unije i 
njenih fondova. 


GLASILO GRADA LEPOGLAVE 


Predsjednica Parlamentarne skupštine Vijeća 


oduševljena lepoglavskom čipkom 


Činkarice promiču 
hrvatsku baštinu 


Europe 


Anne Brasseur, predsjednica Parlamentarne skupštine Vijeća Europe, boravila je 
u Hrvatskoj i tom je prigodom u Zagrebu posjetila Hrvatsku kuću “Materina priča". 
Uz brojne etnografske predmete iz različitih krajeva Lijepe naše koji se nalaze u ovoj 
etno kući, predsjednica Parlamentarne skupštine Vijeća Europe upoznala se i s lepo- 


glavskom čipkom koju su joj predstavile voditeljica Zadruge lepoglavska čipka Karmen 


Šoštarić i čipkarica Ankica Škvarić. 


Posjet predsjednice Parlamentarne skupštine Vijeća Europe Anne Brasseur Hrvatskoj kući bila je još jedna prigoda za predstavljanje 


lepoglavske čipke 


- Anne Brasseur bila je oduševljena lepoglav- 
skom čipkom i sa zanimanjem je promatrala kako se 
izrađuje čipka. Posebno ju se dojmila činjenica da je 
riječ o nematerijalnom kulturnom blagu uvrštenom 
na UNESCO-vu listu nematerijalne kulturne baštine 
— istaknula je Karmen Šoštarić pojašnjavajući kako 
su lepoglavske čipkarice česte gošće Hrvatske kuće, 
posebice u prigodama poput ove, kada uglednim go- 
stima treba predstaviti hrvatsku baštinu. 

Gradsko vijeće Lepoglave donijelo 


proračun od 24 milijuna i 33 tisuće kuna 


Usvojena Gradska razvojna 
strategija do 2020. godine 


Proračun grada Lepoglave za 2015. godinu iznosi 24 milijuna i 33 tisuće kuna. Takav prijedlog proračuna, koji je Gradskom vijeću na 
sjednici održanoj 23. prosinca predstavio gradonačelnik Marijan Skvarić, prihvaćen je s 14 vijećničkih glasova za i jednim protiv. 


Na sjednici Gradskog vijeća prihvaćen je proračun za ovu godinu 


- Prilikom planiranja proračuna u obzir smo 
uzeli činjenicu da će donesene izmjene Zakona o 
regionalnom razvoju, Zakona o brdsko — planin- 
skim područjima i Zakona o financiranju lokalne i 
područne samouprave, u znatnoj mjeri utjecati na 
proračunske prihode. Pored toga, na smanjenje pri- 
hoda će utjecati i izmjena Zakona o porezu na doho- 
dak, zbog kojih će Grad Lepoglava ostati bez dijela 
prihoda, i to u visini od milijun i 700 tisuća kuna. 
Taj iznos nećemo nadoknađivati povećanjem stope 
prireza i komunalne naknade, već ćemo sredstva 
potrebna za provedbu zacrtanih planova nastojati 
namaknuti iz drugih izvora — pojasnio je gradona- 
čelnik Lepoglave Marijan Škvarić i istaknuo kako se 
u Gradu Lepoglavi ljestvica uvijek postavlja visoko. 
- | ovim proračunom nastojimo zadržati naš komu- 
nalni standard, budući su osigurana sredstva za 
izgradnju komunalne infrastrukture. Između osta- 
log, planiramo nastaviti započeti projekt izgradnje 
kanalizacijskog sustava u Lepoglavi. Osigurana su 
sredstva za izgradnju nogostupa, modernizaciju ne- 
razvrstanih cesta i postavljanje energetski učinkovite 
javne rasvjete — pojasnio je gradonačelnik Škvarić i 
dodao kako će se većina kapitalnih projekata provo- 
diti uz financijsku pomoć resornih ministarstava. Do- 
dao je kako su i ovim proračunom planirana sredstva 


za razvoj poduzetništva, poljoprivrede, obrazovanje 
te za socijalne programe. U Proračun su uvršteni 
projekti prijavljeni Ministarstvu regionalnog razvoja i 
Ministarstvu turizma koje ih već sufinanciraju. Riječ 
je o projektima Tehnološkog centar drvne industrije, 
Centru pavlina i Centru bioraznolikosti. 

Prije prihvaćanja proračuna, prijedloga Progra- 
ma javnih potreba Grada Lepoglave za 2015. godinu 
te prijedloga Odluke o izvršenju Proračuna, Gradsko 
je vijeće prihvatilo prijedlog Izmjena i dopuna Pro- 
računa za 2014. godinu, kao i prijedlog Izmjena i 
dopuna javnih potreba. 


GRAD JE ISPUNIO SVE 
OBVEZE U 2014. GODINI 


- Kod realizacije proračuna za 2014. godinu bili 
smo odgovorni. Nismo dodatno opterećivali građane 
i unatoč tome realizirali smo zacrtane programe — 
istaknuo je gradonačelnik Škvarić i naglasio kako 
je Grad Lepoglava na kraju 2014. godine ispunio 
sve obaveze. 

U proračun za 2015. i rebalans proračuna za 
2014. godinu, vijećnici su izglasali još jedan važan 
strateški dokument za Grad Lepoglavu - Gradsku 
razvojnu strategiju za razdoblje od 2014. do 2020. 


godine. Riječ je o dokumentu koji definira razvoj 
Grada do 2020. godine, na kojem se radilo gotovo 
godinu dana, a u čiju su izradu bili uključeni grad- 
ska uprava, Projektno - razvojni ured te građani. 
- Ovaj dokument od izuzetne je važnosti za privla- 
čenje novaca iz fondova Europske unije, ali i omo- 
gućava lakše upravljanje proračunom — pojasnila 
je Maja Lehman iz Agencije za razvoj Varaždinske 
županije govoreći o Strategiji koja je usklađena s 
nacionalnim strateškim dokumentima te dokumen- 
tima Europske unije. 


ODLUKA O ZAJEDNIČKOJ 
KANDIDATURI 


Vijećnici su do kraja sjednice prihvatili i niz 
drugih prijedloga, među kojima i Program rada 
Gradskog vijeća Grada Lepoglave za iduću godinu, 
Smjernice za organizaciju i sustav zaštite i spaša- 
vanja, Zaključak s prijedlogom uređenja prome- 
ta u zoni pješačkog prijelaza i prilaza željezničkoj 
postaji u Lepoglavi, zatim Prijedlog liste deficitar- 


Na sjednici je usvojen još jedan 
važan strateški dokument za Grad 
Lepoglavu - Gradska razvojna 
strategija za razdoblje od 2014. 
do 2020. godine, koji definira 
razvoj Grada sve do 2020. godine 


nih zanimanja te prijedlog o darivanju objekta biv- 
šeg mjesnog odbora u Višnjici Gradu Lepoglavi. 
Vijećnici su prihvatili i Odluku o sklapanju Povelje o 
zajedničkoj kandidaturi Grada Varaždina i gradova 
partnera za Europsku prijestolnicu kulture 2020. 
godine te izvješća o radu lokalnih vodovoda, 

Na kraju su sjednice izvan snage stavili Odluku 
o osnivanju Savjeta Gradskog vijeća Grada Lepo- 
glave, kao radnog tijela Gradskog vijeća i Odluku o 
otklanjanju nedostataka odluke o njegovu osnivaju. 


Grad Lepoglava raspisao natječaj za dodjelu studentskih stipendija 


4 


Grad Lepoglava raspisao je natječaj za dodjelu 44 gradske stipendije studentima s gradskog područja, četiri stipendije više nego protekle 


akademske godine. 


Naime, uz dodjelu 35 stipendija po osnovi soci- 
jalno-ekonomskog statusa i pet stipendija po osnovi 
deficitarnih zanimanja, natječajem će se dodijeliti i 
još četiri stipendije po osnovi uspjeha i postignuća 
tijekom studija, čime Grad Lepoglava posebno potiče 
izvrsnost. 

Mjesečni iznos stipendija i ove je godine 500 
kuna, a isplaćuju se za razdoblje od 1. listopada 
2014. do 30. lipnja 2015. godine. 


Ove će godine studenti prijavu za dodjelu sti- 
pendije moći podnijeti samo u jednoj od navedenih 
kategorija, odnosno prema jednom od navedena 
tri kriterija. Inače, cijeli je natječaj, kojeg je Grad 
Lepoglava putem javne rasprave pripremio s Klu- 
bom mladih i Klubom studenata grada Lepoglave, 
doživio određene promjene u odnosu na prijašnje 
natječaje. Tako je natječaj prilagođen bolonjskom 
sustavu te natječaju za dodjelu državnih stipendija, 


što će studentima znatno olakšati prijavu na natječaj 
za dobivanje državne stipendije. Broj stipendija koje 
se dodjeljuju omogućit će i da većina lepoglavskih 
studenata koriste gradske stipendije. Naime, već je 
protekle godine gotovo 90 posto studenata s pod- 
ručja Grada Lepoglave studiralo uz gradsku potporu. 

U Gradu ističu kako je ulaganje u znanje i ob- 
razovanje jedan od prioriteta za uspješan dugoročni 
razvoj Lepoglave. 

U projekte na svom području 
Grad ulaže više od stotinu milijuna kuna 


Zbog brojnih projekata koji se provode na području Lepoglave ovaj se grad sve više prepoznaje kao — grad projekata i primjer dobre 
prakse, posebice u privlačenju sredstava iz fondova Europske unije. Stoga lepoglavski gradonačelnik Marijan Skvarić ističe kako je Lepo- 
glava — grad u kojem se radi. Ukupna vrijednost projekata na području Grada Lepoglave iznosi više od stotinu milijuna kuna. 


Pokazujemo da smo E i" ha 
m " A " LU a 
razvojno orijentirani, ali“ vi. 


i socijalno osjetljivi, te 
da sve projekte koje 
radimo, a koji svakako 
trebaju Lepoglavi, 

ne financiramo na 


trošak građana, već 

iz drugih izvora, kako 

bi naši građani mogli 

uživati visoki komunalni 
standard bez dodatnih | 

opterećenja njinovog 

kućnog budžeta 


- Nastavljamo izgradnju kanalizacijske mreže, 
investiciju koja je vrijedna oko 5 milijuna kuna. 
Radovi su sada u tijeku u Murićima, Muričevcu, 
Šumecu i Očuri. Riječ je o najvećoj kapitalnoj 
investiciji u povijesti Grada Lepoglave u koju će 
ukupno biti uloženo više od 8 milijuna kuna. Dio 
te prve faze, koju sada nastavljamo, odradili smo 
prošle godine, kada je nova kanalizacija postavlje- 
na u centru Lepoglave, u Ulici hrvatskih pavlina i 
okolnim ulicama. Pritom želim posebno istaknuti 
kako je gradnja kanalizacijske mreže temeljni in- 
frastrukturni projekt koji će omogućiti daljnje ko- 
munalno uređenje, primjerice cesta, nogostupa, 
javne rasvjete i svih javnih površina na području 
Grada Lepoglave — naglasio je gradonačelnik Ma- 
rijan Škvarić, govoreći o aktualnim komunalnim 
projektima na području Lepoglave. 

Valja nadodati kako je u tijeku i gradnja proči- 
stača u Kamenici, projekt vrijedan oko 850 tisuća 
kuna. Radove je na natječaju dobila tvrtka Proton 
iz Kneginca, a trebali bi biti završeni do kraja trav- 
nja. Kako se projekt financira iz IPARD programa 
Europske unije, sredstva koja je Grad Lepoglava 
uložio u ovaj projekt bit će u cijelosti vraćena u 
gradski proračun. 


NASTAVLJAJU SE KOMUNALNI 
PROJEKTI NA LEPOGLAVSKOM 
PODRUČJU 


Grad ovog proljeća nastavlja radove na sana- 
ciji klizišta na području Lepoglave, u Kameničkom 
Podgorju i na području Donje Višnjice. 

- Za sanaciju klizišta osigurano je nešto manje 
od milijun kuna. U Donjoj Višnjici smo već većim 
dijelom napravili sanaciju i ostaje još sanacija ce- 
ste i polaganje asfaltnog tepiha. U Kameničkom 
Podgorju nastavljamo sa sanacijom klizišta, inten- 
zitetom koji nam budu dozvolile vremenske prilike, 
nadajući se kako ove godine nećemo imati toliko 
kišnih dana kao prošle — rekao je gradonačelnik 
Škvarić i dodao kako Grad nastavlja i radove na 
zamjeni lampi ulične rasvjete štedljivim rasvjetnim 


tijelima. Do sada je zamijenjeno 371 rasvjetn 
tijelo, za što je Grad utrošio 500 tisuća kuna, 
za nastavak projekta osigurano je još 1,5 milijun 
kuna, za zamjenu 700 lampi. Lepoglava će tak 
dobiti kvalitetniju javnu rasvjetu, a Grad će ušte- 
djeti gotovo 30 posto električne energije, odnosno 
oko 750 tisuća kuna godišnje. 
Jedan od značajnijih projekata planiranih za 
ovu godinu pokrenut je u Vulišincu, gdje će biti 
izgrađena cesta, kanalizacija, nogostup i cestov- 
na odvodnja. Projekt je ukupne vrijednosti milijun 
300 tisuća kuna, a nakon provedbe cijelog procesa 
javnog natječaja u Gradu se nadaju kako bi radovi 
mogli započeti već ovog mjeseca, te kako će biti 
završeni do ljeta. 

Grad je proveo natječaj za još nekoliko proje- 
kata. Onaj za izgradnju cesta na užem području 
Lepoglave, koji je vrijedan 500 tisuća kuna, već je 
proveden, tako da bi radovi trebali započeti u trav- 
nju. U natječajnoj proceduri je i projekt za izgradnju 
društvenog doma u Kameničkom Podgorju. Plan- 
ska vrijednost ove investicije je 500 tisuća kuna. 

Ove je godine planirano i uređenje cesta u 
naseljima Sestranec, Borje i Lepoglavska Ves, a 
zajedno sa Županijskom upravom za ceste uredit 
će se i nogostupi u Žarovnici i Višnjici, za što su 
planirana sredstva u ovogodišnjem gradskom pro- 
računu. Grad će ove godine nastaviti intenzivne 
pripreme za provođenje cjelovitog programa uređe- 
nja komunalne infrastrukture na cijelom području 
Grada Lepoglave. 


LEPOGLAVA IMA ČAK TRI 
STRATEŠKA PROJEKTA 


Uz ove komunalne projekte, koji dosežu iznos 
od čak 10 milijuna kuna, Grad Lepoglava provodi 
i tri velika strateška projekta — ukupne vrijednosti 
od gotovo 100 milijuna kuna, koji su temeljeni na 
Gradskoj razvojnoj strategiji, odnosno Strategiji 
ukupnog razvoja Grada Lepoglave. 

Projekt Tehnološkog centra drvne industrije u 
Lepoglavi, koji se odnosi na dio strategije vezan uz 


ulaganje u potencijale razvoja gospodarstva, ušao 
je u drugu fazu zahvaljujući potpori Ministarstva 
regionalnog razvoja i fondova Europske unije od 
milijun i 100 tisuća kuna, što pokriva 85 posto 
troškova tog projekta. Preostalih 15 posto osigu- 
ravaju Grad Lepoglava i Varaždinska županija. Sada 
je u tijeku izrada projektne dokumentacije i glavnog 
projekta do faze ishođenja građevinske dozvole, 
što znači da bi do kraja godine Grad Lepoglava 
došao u priliku taj projekt kandidirati prema fondo- 
vima Europske unije. Strategijom je Grad definirao i 
potrebe vezane uz razvoj društvene infrastrukture, 
na što se odnosi ulaganje u projekt Centar za po- 
sjetitelje — Centar pavlina, u kojem će biti pokazana 
vrijedna kulturno - povijesna baština Lepoglave, 
kao grada na listi UNESCO-a, te objedinjeni svi re- 
sursi za razvoj turizma. Kako projekt prelazi lokalni, 
pa i regionalni okvir, za njega je Grad dobio potporu 
Ministarstva turizma od 360 tisuća kuna, što po- 
kriva 85 posto troška provedbe natječaja za idejno 
arhitektonsko — urbanističko rješenje, koji je raspi- 
san nedavno. U Gradu očekuju kako će već krajem 
ožujka dobiti odluku nadležne komisije o odabiru 
najboljeg rješenja, nakon čega će, vjeruju ponovo 
uz podršku Ministarstva turizma, krenuti u izradu 
projektne dokumentacije. Treći veliki projekt dio je 
gradske strategije koji se odnosi na razvoj Lepo- 
glave kao zelenog grada, grada obnovljivih izvora 
energije i zaštićenog okoliša. Riječ je o izgradnji 
Centra bioraznolikosti sjeverozapadne Hrvatske, 
koji je sada u fazi evaluacije kod Ministarstva re- 
gionalnog razvoja i fondova Europske unije. | kod 
ovog projekta Grad očekuje potporu Ministarstva 
kako bi se moglo krenuti u više faze realizacije. 


IZA PROJEKATA STOJI 
ZNANJE | UPORNI RAD 


- Bili smo među prvim gradovima u zemlji 
Koji su uvidjeli kako temeljem definiranih potreba 
i usvojene razvojne strategije kapitalne projekte 
možemo uspješno realizirati uz potpore naših mi- 
nistarstava i fondova Europske unije. Pokazali smo 
kako znamo i vjerujem kako ćemo nastaviti dobivati 
potpore i za ove projekte. Iza ovih projekata stoji 
prije svega znanje i veliki rad, a svaki taj projekt 
ima i svoju vremensku dimenziju, što znači da ga 
morate započeti pripremati barem tri ili četiri godi- 

Gradnja kanalizacijskog sustava nastavljena je u Muričevcu 


ne prije nego započnete s njegovom realizacijom. 
Za pripremu takvih projekata morate imati i kva- 
litetnu ekipu stručnjaka koji su ih kadri osmisliti i 
voditi tako da oni budu sufinancirani iz fondova. 
Mislim da sam kao gradonačelnik i najodgovornija 
osoba za njihovu provedbu uspio u svakom tom 
dijelu, od ideje do realizacije. Pritom želim zahvaliti 
svim stručnim službama Grada, Gradskom vijeću 
i Projektno — razvojnom uredu, ali i Varaždinskoj 
županiji i resornim ministarstvima, a posebno na- 
šim građanima — naglasio je gradonačelnik Škvarić 
i dodao kako je zbog takve lokalne politike Grad 
Lepoglava primjer dobre prakse koja je prepoznata 
i u Bruxellesu. 

Uređen i primjereno organiziran grad kakav je 
Lepoglava postaje i sve poželjnije mjesto za nova 
ulaganja, pa i sve više investitora Lepoglavu prepo- 
znaje kao dobro mjesto za ulaganje. Tome svakako 
doprinose i potpore Grada Lepoglave namijenjene 
gospodarstvu. Grad je tako primjerice, samo u ra- 
zvoj gospodarstva na svom području uložio skoro 
600 tisuća kuna. Više od 150 tisuća kuna Grad je 
namijenio za potpore i poticaje iz programa Podu- 
zetnik 2, pri čemu je poduzetnicima subvencioni- 
rana kamatna stopa u iznosu od 4 posto za kredite 
Koje su uzeli za razvoj svog poslovanja. Investitori 
su odlukom Grada oslobađani plaćanja komunal- 
nog doprinosa za investicije u proizvodnju i novo 


zapošljavanje u iznosu većem od 300 tisuća kuna. 
Tome valja dodati i oko 150 tisuća kuna potpore 
za kapitalna ulaganja u poljoprivredu, te još sto- 
tinjak tisuća kuna kojima se indirektno financiralo 
programe u gospodarstvu, kroz pripremu projekata 
za resorna ministarstva i fondove Europske unije. 


BROJ NEZAPOSLENIH 
MANJI ZA 17 POSTO 


- Ova ulaganja nisu ostala bez učinka, pa s po- 
nosom možemo reći kako smo na području Grada 
Lepoglave ostvarili pad broja nezaposlenih od 17 po- 
sto u odnosu na isti mjesec prošle godine. To govori 
da naši gospodarstvenici nisu otpuštali radnike, nego 
su generirali novo zapošljavanje. Posebno me veseli 
da na područje Lepoglave dolazi sve više poduzetnika 
koji upravo ovdje osnivaju tvrtke i započinju poslova- 
nje. Primjerice, zapuštena zgrada stare Uprave IGM-a, 
nakon završetka stečajnog postupka, dobit će novu 
namjenu zahvaljujući poslovnom interesu privatnog 
investitora — naglasio je gradonačelnik Lepoglave i 
posebno istaknuo kako Lepoglava ima komunalno 
uređenu poduzetničku zonu u kojoj je na raspolaganju 
za prodaju još 11 novih čestica. 

O interesu investitora za ulaganja u Lepoglavu 
svjedoči i primjer ulaganja od čak 10 milijuna kuna 


Kao gradonačelnik i saborski zastupnik uporno se zalažete i za gradnju brze ceste koja bi 
Lepoglavu bolje prometno povezala s Varaždinom i Krapinom? 

- Otkako sam gradonačelnik, a tome je već 10 godina, uporno ističem kako je prometna povezanost 
izuzetno važna za ukupni razvoj. Lepoglava je izgradnjom autocesta Zagreb — Macelj i Zagreb — Goričan 


ostala u svojevrsnom prometnom slijepom crijevu, između tih dviju prometnica. Sada konačno možemo 
reći kako je napravljen važan korak u rješavanju tog problema, izrađena je studija utjecaja na okoliš koja 
će omogućiti izradu projekta i otkup zemljišta za brzu cestu Varaždin — Ivanec — Lepoglava — Krapina, sa 
čvorištem u Rinkovcu prema Đurmancu, odnosno Svetom Križu Začretje. U bilo kojoj fazi tog projekta 
Lepoglava se ne može izuzeti i mora biti njegov sastavni dio. Vjerujem da ćemo za nekoliko godina 
projekt biti završen i da će Lepoglava biti primjereno prometno povezana, čime će se steći uvjeti za još 
brži gospodarski i turistički razvoj cijelog lepoglavskog kraja — istaknuo je gradonačelnik Marijan Škvarić. 


u solarnu energanu koja je u rad puštena krajem 
prošle godine. 

Grad Lepoglava proveo je i cijeli niz projekata 
koji su od direktne koristi samim građanima, pri 
čemu posebno valja spomenuti projekt energet- 
ske učinkovitosti završen prošle godine, vrijedan 
3,3 milijuna kuna. Zahvaljujući tom projektu na 
području grada obnovljene su fasade i ugrađena 
energetski učinkovita stolarija na čak 71 objektu, 


Bili smo medu prvim gradovima u 
zemlji koji su uvidjeli kako temeljem 
definiranih potreba i usvojene 
razvojne strategije kapitalne 
projekte možemo uspješno realizirati 
uz potpore naših ministarstava i 
Tondova Europske unije. Pokazali 
smo kako znamo i vjerujem kako 
ćemo nastaviti dobivati potpore i 

za ove projekte iza kojih stoje prije 
svega znanje i veliki rad — naglasio je 
gradonačelnik Marijan Škvarić 


pri čemu su građani ostvarili direktnu uštedu od 
barem 1,5 milijuna kuna, čemu valja pribrojiti i du- 
goročnu uštedu zbog manje potrošnje energenata. 

Grad Lepoglava nizom programa podupire i 
socijalne programe vrijedne oko 800 tisuća kuna, 
ove je godine izdvojio 300 tisuća kuna za 44 stu- 
dentske stipendije, više od 50 tisuća kuna Grad 
izdvaja za subvenciju prehrane učenika u osnov- 
nim školama na području Lepoglave, za projekt 
koji je u Lepoglavi započeo još prije deset godina, 
a više od 150 tisuća Grad daje za potpore obite- 
lima s novorođenom djecom. Gradsku podršku 
uživaju i udruge civilnog društva te sportske udru- 
ge koje u Lepoglavi — Europskom gradu sporta, 
provode niz sportskih i rekreacijskih programa za 
građane. 


GRAD JE RAZVOJNO ORIJENTIRAN 
I SOCIJALNO OSJETLJIV 


- Grad je primjerice, utrošio 425 tisuća kuna 
za otkup zemljišta na kojem će se graditi vatroga- 
sni centar u Lepoglavi, te još nekoliko stotina kuna 
godišnje za otkup zemljišta na kojem je uređena 
poduzetnička zona. U posljednjih deset godina ot- 
kako vodim grad za otkup zemljišta Grad je izdvojio 
više od 4,5 milijuna kuna. Dakle, što gospodarstve- 
nicima, a što građanima Grad je posljednjih godina 
vratio značajna sredstva, čime pokazujemo da smo 
razvojno orijentirani, ali i socijalno osjetljivi, te da 
sve projekte koje radimo, a koji svakako trebaju 
Lepoglavi, ne financiramo na trošak građana, već 
iz drugih izvora, kako bi naši građani mogli uživati 
visoki komunalni standard bez dodatnih optereće- 
nja njinovog kućnog budžeta, 

Unatoč recesiji i smanjenju gradskog prora- 
čuna zbog promjene zakonskih odredbi Grad nije 
povećao namete svojim građanima niti je značajno 
smanjio potpore, već do sredstava nastojimo doći 
realizacijom projekata iz drugih izvora, prije svega 
iz fondova Europske unije. Tako mogu reći kako 
smo s raznih razina ostvarili potpore za čak 17 
kapitalnih projekata — istaknuo je gradonačelnik 
Marijan Škvarić. 

Za Tehnološki centar drvne industrije u 
Lepoglavi više od milijun kuna 


i U ovu je godinu Grad Lepoglava ušao potpisavši s Ministarstvom regionalnog razvoja i fondova Europske unije ugovor vrijedan 1.147.500 
kuna. Ova su sredstva namijenjena financiranju izrade projektne dokumentacije za projekt “Tehnološki centar drvne industrije". 


Tehnološki centar drvne industrije u Lepoglavi jedan je od tri 
strateška projekta Grada Lepoglave čiju su važnost prepoznala i 
nadležna ministarstva 


Ugovor koji su potpisali ministar regionalnog ra- 
zvoja Branko Grčić i lepoglavski gradonačelnik Ma- 
rijan Škvarić još je jedan korak u realizaciji projekta 
vrijednog oko 50 milijuna kuna. Dobivena sredstva 
potpore omogućit će izradu projektne dokumentacije 
i stvaranje preduvjeta za prijavu projekta “Tehnološki 
centar drvne industrije" na europski Fond za regio- 
nalni razvoj. 

- Vrijednost projekta je 1.147.500 kuna s PDV- 
om. Od toga Grad Lepoglava sudjeluje s 15 posto 
svojih sredstava, a 85 posto sredstava osigurava Mini- 
starstvo regionalnog razvoja i fondova Europske unije. 
To je druga faza u izradi projekta, a obuhvaća izradu 
glavnog projekta s dobivanjem građevinske dozvole — 
pojasnio je gradonačelnik Lepoglave Marijan Škvarić 
koji je potpisao Ugovor o sufinanciranju u nazočnosti 
voditelja projekta Damjana Županića i voditelja grad- 
skog Projektno razvojnog ureda Emila Tkaleca. 

Dakle, od ukupnih 1.147.500 kuna, Grad Le- 
poglava će osigurati 172.125 kuna, a Ministar- 


stvo regionalnog razvoja i fondova Europske unije 
975.375 kuna za izradu projektne dokumentacije. 
- Ovaj projekt Grada Lepoglave nije samo lokalnog 
već je regionalnog karaktera, pa stoga zahvaljujem 
Varaždinskoj županiji koja ga je također prepoznala 
i uvrstila na listu projekta kojima će pružiti potporu. 
Projekt će imati i nacionalnu komponentu, budući da 
u okviru projekta želimo za područje cijele Hrvatske 
definirati nove smjerove razvoja drvne industrije i to 
nove smjerove u tehnologiji, u dizajnu, u pristupu 
marketingu, dobivanju certifikata i u svemu što drv- 
noj industriji treba kako bi bila konkurentnija na glo- 
balnom tržištu — istaknuo je gradonačelnik Škvarić 
i zahvalio Ministarstvu gospodarstva te Ministarstvu 
poljoprivrede, koja su također dala potporu ovom 
projektu. Uz njih, potporu projektu dao je i Hrvatski 
klaster konkurentnosti drvno-prerađivačkog sektora, 
dok su na listi projektnih partnera, uz navedena mi- 
nistarstva - Hrvatska gospodarska komora, Varaž- 
dinska županija, privatne tvrtke iz Slovenije, Bosne 
i Hercegovine i Austrije, Drvni klaster, Friuli inovazi- 
onne centar iz Udina, Agencija za ekonomski razvoj 
ZEDA iz Zenice te Fakultet organizacije i informatike 
iz Varaždina i Šumarski fakultet iz Zagreba. 

- Ono što želimo je da ova faza projekta, u kojoj 
ćemo dobiti građevinsku dozvolu, bude realizirana 
do sredine 2015. godine, kako bi projekt mogli kan- 
didirati prema EU fondovima. Nadamo se da ćemo 
za nekoliko godina moći reći da smo na području 
Grada Lepoglave, zahvaljujući našem znanju i viziji, 
napravili objekt koji će itekako pomoći razvoju drvne 
industrije, ne samo na lepoglavskom i županijskom 


području, već u cijeloj Hrvatskoj, budući da smo, kao 
i uvijek kod planiranja naših projekata, uz lokalnu 
u obzir uzeli regionalnu i nacionalnu komponentu 
— zaključio je gradonačelnik Škvarić i još jednom 
istaknuo snažnu potporu Ministarstva regionalnog 
razvoja i europskih fondova. 

Inače, dosad je u realizaciji projekta uspješno 
odrađeno nekoliko faza — od pripreme projekta do 
izrade idejnog rješenja Centra površine 5.000 če- 
tvornih metara, na kojima će se prostirati radionica, 
skladište i sušara, laboratoriji i uredski prostori. Važ- 
no je istaknuti da će objekt biti energetskog A+ ra- 
zreda i koristiti obnovljive izvore energije. Centar će 
direktno zapošljavati sedmero ljudi koji će raditi u la- 
boratorijima i tehnološkom parku, dok će indirektno, 
preko korisnika usluga, biti više od 500 zaposlenih. 
Uz Tehnološki centar drvne industrije, još su dva 
strateška projekta Grada Lepoglave — Centar za 
posjetitelje “Centar pavlina" i Centar bioraznolikosti, 
dobili potpore resornih ministarstava te će i u nji- 
hovom slučaju biti odrađeni istovjetni koraci koji će 
dovesti do njihove konačne realizacije i još jedne po- 
tvrde statusa Grada Lepoglave kao grada projekata. 

Ugovor je potpisao lepoglavski gradonačelnik Marijan Škvarić 


Ministar gospodarstva Ivan Vrdoljak u Lepoglavi u rad pustio solarnu elektranu 


Ulaganje u obnovljive izvori energije vrijedno 10 milijuna kuna 


E Ministar gospodarstva Ivan Vrdoljak nedavno je u Lepoglavi u rad pustio novoizgrađenu solarnu elektranu snage jedan megavat. 


Riječ je investiciji tvrtke Solida, vrijednoj 10 mili- 
juna kuna, realiziranoj na 14 tisuća četvornih metara 
u Poduzetničkoj zoni Lepoglava. 

- Po prvi puta, što je neobično, otvaram solarnu 
elektranu. Drago mi je vidjeti da je u elektranu ugra- 
đeno najviše domaćih komponenti. Investitor je vodio 
računa da domaće komponente budu zastupljene u 
što većoj mjeri. Elektrana je napravljena profesional- 
no, u što sam se uvjerio kao diplomirani elektroteh- 
ničar — rekao je ministar Vrdoljak i istaknuo kako je 
budućnost Hrvatske u obnovljivim izvorima energije. 
Pohvalio je tom prigodom gradsku upravu Lepoglave 
i sve uključene u stvaranju uvjeta za gospodarske 
investicije na području Grada Lepoglave koje su 
prepoznali investitori, među kojima i tvrtka Solida. 
- Postavljeno je oko četiri tisuće panela domaćeg 
proizvođača. Očekivana proizvodnja elektrane je 
1.150 megavatsati godišnje, što je prosječna proi- 
zvodnja za kontinentalno područje Hrvatske — po- 
jasnio je Dubravko Posavec iz tvrtke Solida i dodao 
kako je rok povrata investicije osam do deset godina. 


Izgradnja solarne elektrane uklapa se u nastoja- 
nja Grada Lepoglave da bude zeleni grad u kojem se 
uvelike vodi računa o obnovljivim izvorima energije. 
- Razvoj Grada Lepoglave temeljimo na gospodar- 
stvu te nastojimo našim gospodarstvenicima po- 
moći, ne samo da zadrže postojeća radna mjesta, 
nego da dodatnim ulaganjima otvore nova. To činimo 
ulažući u Poduzetničku zonu, koju smo u potpunosti 
komunalno uredili i omogućili i ovo ulaganje od 10 
milijuna kuna. To potvrđuje da nam je gospodar- 
ska komponenta razvoja grada itekako bitna. Želi- 
mo da Lepoglava bude zeleni grad i zato ulažemo 
u obnovljive izvore energije, što potvrđuje više od 
pet milijuna kuna uloženih u projekt izmjene fasada 
i stolarija na obiteljskim kućama, zahvaljujući ko- 
jem je obnovljen 71 objekt. Dva milijuna kuna uložili 
smo za zamjenu postojeće javne rasvjete energetski 
učinkovitijom — rekao je lepoglavski gradonačelnik 
Marijan Škvarić i izrazio zadovoljstvo što su gospo- 
darstvenici prepoznali Lepoglavu kao dobro mjesto 
za ulaganje, a Grad Lepoglavu kao svog partnera. 


- Dijeleći iskustvo u korištenju sredstava iz Europ- 
skih fondova, gospodarstvenicima želimo pomoći da 
ta sredstva koriste za svoj razvoj — dodao je grado- 
načelnik Škvarić i zahvalio Ministarstvu gospodar- 
stva na financijskoj pomoći pri izgradnji trafostanice 
koja će omogućiti daljnja ulaganja u Poduzetničku 
zonu Lepoglava. 

Puštanjem u rad solarne elektrane u Lepogla- 
vi, Varaždinska županija je dobila još jednog proi- 
zvođača energije iz obnovljivih izvora, koji bi trebali 
postati jedini izvori energije na području Županije. 
- Energija je jako bitna i za naše građane i za naše 
poduzetnike. Ovo je dokaz da Varaždinska župa- 
nija dobro razmišlja. Nakon trafostanice koju smo 
prije pustili u rad, u rad je sada pušten i obnovljivi 
izvor energije s kojim premašujemo naše potrebe za 
električnom energijom. To znači da ćemo je nuditi i 
drugima, ali i dalje raditi na tome da otvaramo nove 
elektrane - istaknuo je Predrag Štromar, župan Va- 
raždinske županije na svečanosti otvorenja solarne 
elektrane u Lepoglavi. 

Grad Lepoglava pokrenuo program uređenja 
komunalne infrastrukture vrijedan čak osam milijun kuna 


i S početkom godine Grad Lepoglava krenuo je u realizaciju ovogodišnjeg Programa gradnje objekata i uređaja komunalne infrastruktu- 
re koji je Gradsko vijeće, zajedno s ovogodišnjim proračunom, donijelo krajem prošle godine. Jedan od projekata iz programa vezan je za 
izgradnju komunalne infrastrukture u naselju Vulišinec. 


Svi se projekti realiziraju iz realnih izvora te uz potporu fondova 
Europske unije 


- Započeli smo jednu od najvećih investicija, 
izgradnju ceste, kanalizacije, cestovne odvodnje i 
nogostupa u Vulišincu. Ukupna dužina kanalizacije 
i ceste je 300 metara, a vrijednost radova je 1,3 
milijuna kuna. Grad je raspisao natječaj i želimo da 
u ožujku, a najkasnije u travnju, krenemo s izgrad- 
njom. Grad Lepoglava je osigurao sredstva, a nada- 
mo se da ćemo naići na razumijevanje kod resornih 
ministarstava — pojasnio je gradonačelnik Lepoglave 


Marijan Škvarić prilikom obilaska budućeg gradilišta 
u naselju Vulišinec, u kojem će, realizacijom ovog 
projekta, komunalni standard biti podignut na po- 
trebnu razinu. Pritom mještani Vulišinca neće trebati 
izdvojiti ni lipe, budući da će projekt u potpunosti 
financirati Grad Lepoglava. 

Uz podizanje komunalnog standarda ovim se 
projektom želi podići i sigurnost građana koji kori- 
ste ovu lokalnu cestu, naročito sigurnost najmlađih. 
Stoga je u planu prometnicu urediti tako da bude 
jednosmjerna, budući da za to postoji prometno 
rješenje. No, o toj će se mogućnosti, istaknuo je 
gradonačelnik Škvarić, uz uvažavanje njihovih mi- 
šljenja i sugestija, razgovarati s građanima koji žive 
na tom području. 

- Ovim projektom smo u potpunosti zadovoljni. 
To je trebalo ovom selu, valjalo je riješiti kanali- 
zaciju i nogostup. To su ljudi i tražili, jer ljeti je tu 
užasan smrad, tako da vjerujem da će mještani biti 
zadovoljni kada završi projekt u Vulišincu — rekao 
je predsjednik Mjesnog odbora Viletinec — Vulišinec 


Josip Šumiga, podržavši prijedlog o uređenju ceste 
u jednosmjernu. Inače, ovo je tek jedan od projekata 
uređenja komunalne infrastrukture u čiju realizaciju 
Grad Lepoglava kreće početkom ove godine. 

Među projektima koji su započeti protekle go- 
dine je i sanacija klizišta u Kameničkom Podgorju 
i Donjoj Višnjici. Ukupna vrijednost tih sanacija je 
oko milijun kuna, a bit će dovršene čim to dozvole 
vremenski uvjeti. 

- Već sada je vrijednost kapitalnih ulaganja na 
području Grada Lepoglave na razini od oko 5 miliju- 
na kuna. To je više od polovice naših izvornih pro- 
računskih prihoda i na meni, kao gradonačelniku, je 
zadatak voditi računa da se ti projekti realiziraju iz 
realnih izvora financiranja, a najmanje sredstvima 
naših građana. Potporu ćemo tražiti kroz fondove 
Europske unije i resornih ministarstava. Do sada 
smo to uvijek uspijevali, zato što imamo dobro pri- 
premljene projekte i razumijevanje u našim ministar- 
stvima — zaključio je gradonačelnik Škvarić, govoreći 
o komunalnim projektima na području Lepoglave. 


Nastavljena izgradnja kanalizacijskog 
sustava u Lepoglavi 


Komunalni projekt 
vrijedan 70 milijuna kuna 


i S dolaskom povoljnijih vremenskih uvjeta 
u Lepoglavi je nastavljena gradnja kanalizacij- 
skog sustava za Lepoglavu i okolna naselja. 


Riječ je o radovima prve faze izgradnje kanaliza- 
cije, vrijednim 8,5 milijuna kuna bez poreza na doda- 
nu vrijednost, u okviru kojih su krajem prošle godine 
okončani radovi u samom centru Lepoglave, a ovih su 
dana nastavljeni u naselju Muričevec. Uz radove na 
kanalizacijskoj mreži u naseljima Muričevec i Očura, 
u potpunosti će biti sanirana i sva oštećenja nastala 
zbog postavljanja kanalizacijske mreže u samom cen- 
tru Lepoglave, koja su krajem prošle godine bila tek 
privremeno sanirana.Inače, projekt izgradnje cijelog 
kanalizacijskog sustava za šire područje naselja Le- 
poglave vrijedan je oko 70 milijuna kuna. 

- Nastavljamo s gradnjom kanalizacije. Riječ je o 
najvećem komunalnom projektu u gradu Lepoglavi 
i temelju za pokretanje drugih infrastrukturnih pro- 
jekata kojima ćemo životni standard građana podići 
na još višu razinu — istaknuo je lepoglavski grado- 
načelnik Marijan Škvarić. 


Ovog proljeća počinje izgradnja pročistača u Kamenici 


iz programa IPARD Lepoglava dobila 800 tisuća kuna 


i U Kamenici će započeti građevinski dio radova na pročistaču otpadnih voda za ovo naselje na 


području Grada Lepoglave. 


Do tog će vremena biti završeni radovi tvor- 
ničke montaže mehaničkog djela pročistača 
koji će biti instaliran na izgrađenu građevinsku 
podlogu. Tako će Kamenica, zahvaljujući ovom 
projektu Grada Lepoglave, biti prvo gradsko na- 
selje sa zaokruženim kanalizacijskim sustavom. 
- Taj smo projekt kandidirali prema IPARD progra- 
mu Europske unije i dobili 800 tisuća kuna. Pro- 
veli smo natječaj, radovi su u tijeku — trenutno se 
radi sam pročistač, a kada to omoguće vremenski 
uvjeti krenut će građevinski radovi na samoj loka- 
ciji. Riječ je o pročistaču tisuću ekvivalent jedinica, 
znači korisnika, koji obuhvaća cijelo naselje Kame- 
nicu. Kada završimo taj projekt sredstva će Gradu 
biti vraćena u cijelosti, što je karakteristika IPARD 
programa. Lepoglava ovog trenutka ima osigurana 
sredstva za izgradnju pročistača — pojasnio je gra- 
donačelnik Lepoglave Marijan Škvarić, istaknuvši 
kako je Gradu Lepoglavi izgradnja kanalizacije je- 
dan od prioriteta, budući da je ona temelj za na- 
stavak razvoja druge komunalne infrastrukture. 
Kako je datum završetka radova definiran ugovorom, 
očekuje se da će pročistač u Kamenici biti u rad 
pušten u travnju ove godine. 

Izgradnja pročistača u Kamenici jedan je od 
nekoliko projekata koji se na području Grada Le- 
poglave ove godine realiziraju zahvaljujući sred- 
stvima Europske unije. 


Tako su trenutno u visokoj fazi pripreme za 
prijavu na fondove Europske unije tri strateška pro- 
jekta Grada Lepoglave — Tehnološki centar drvne 
industrije, Centar za posjetitelje "Centar pavlina“ 
i Centar bioraznolikosti. Projekti su dobili potpore 
resornih ministarstva koja su za pripremu projektne 
dokumentacije već izdvojila gotovo 1,5 milijuna kuna. 
- Vrijednost tih projekata je oko 100 milijuna 
kuna. To su projekti koji su sadržajno koncipi- 
rani prije četiri do pet godina, i koje smo do- 
veli na visoku razinu — zaključio je Škvarić. 
Razloge uspjeha Grada Lepoglave u privlače- 
nju sredstava iz fondova Unije objasnio je voditelj 
gradskog Projektno — razvojnog ureda Emil Tkalec. 
- U vrijeme kada ostale općine i gradovi o tome nisu 
ni razmišljali, Lepoglava je oformila svoj Projektno 
— razvojni ured koji je počeo raditi sve strateške do- 
kumente. Novac iz skromnog gradskog proračuna 
Grad je tako trošio ciljano i planski — pojasnio je 
Emil Tkalec, dodavši kako je Lepoglava formirala tri 
pravca razvoja — razvoj civilnog društva i kulture, 
razvoj gospodarstva te razvoj poljoprivrede i oču- 
vanje okoliša. Za svaki je segment pripremljen po 
jedan projekt — Centar za posjetitelje "Centar pa- 
vlina", Tehnološki centar drvne industrije i Centar 
bioraznolikosti, koji su dobili potpore i u visokoj su 
fazi pripreme dokumentacije potrebne za prijavu na 
fondove Europske unije. 

Kupljeno zemljište za izgradnju 
vatrogasnog centra u Lepoglavi 


Grad za kupnju osigurao 127 tisuća kuna 


i U gradskoj vijećnici u Lepoglavi potpisani su kupoprodajni ugovori između Dobrovoljnog vatrogasnog društva Lepoglava i vlasnika parcela na 
kojima bi se trebao izgraditi vatrogasni centar u Lepoglavi. 


U lepoglavskoj gradskoj vijećnici potpisan je ugovor o prodaji 
zemljišta za novi vatrogasni centar u Lepoglavi 


Time su napokon riješeni imovinsko - pravni 
odnosi i stvoreni uvjeti za početak izrade projektne 
dokumentacije potrebne za prijavu projekta izgradnje 
vatrogasnog centra na natječaje fondova resornih 
ministarstava i Europske unije. 

Sredstva za kupnju potrebnog zemljišta osigurao 
je Grad Lepoglava, koji je DVD-u Lepoglava doznačio 
427 tisuća kuna namijenjenih za kapitalna ulaganja 
u vatrogastvo na gradskom području. 


- Kada je riječ o organizacijama civilnog društva, 
jedan od prioriteta Grada Lepoglave je vatrogastvo, 
dok je jedna od značajnijih investicija usmjerena 
razvoju vatrogastva na gradskom području upravo 
izgradnja vatrogasnog centra. Potpisivanjem ugovora 
0 prodaji zemljišta i sređivanjem imovinsko - prav- 
nih odnosa, odrađena je prva faza u realizaciji tog 
projekta. Već ranije izrađeno je idejno rješenje bu- 
dućeg vatrogasnog centra. Nakon kupnje zemljišta, 
s DVD-om Lepoglava pokrenut ćemo izradu glavnog 
projekta i dobivanje građevinske dozvole, a potom 
projekt kandidirati prema resornim ministarstvima, 
odnosno fondovima Europske unije — rekao je le- 
poglavski gradonačelnik Marijan Škvarić, koji je sa 
svojim zamjenikom - Hrvojem Kovačom, te predstav- 
nicima DVD-a Lepoglava na čelu s predsjednikom 
Damirom Fundom, nazočio potpisivanju ugovora. 

- S obzirom na iskustvo Grada Lepoglave u rea- 
lizaciji projekata, ne sumnjam da ćemo i ovaj projekt 
dobro pripremiti i odraditi. Postavili smo jasne ciljeve, 
imamo podršku i razumijevanje građana i gradskih 
vijećnika te stručnu pomoć Projektno — razvojnog 


Izgradnjom vatrogasnog centra 
lepoglavski vatrogasci dobit će 
adekvatan prostor za smještaj 
vatrogasne opreme i vatrogasnih 
vozila, prostor za rad i izobrazbu 
novih vatrogasaca te dodatnu 
obuku vatrogasnih snaga 


ureda i zaposlenih u gradskoj upravi — zaključio je 
Škvarić i istaknuo kako je riječ o projektu vrijednom 
između četiri i pet milijuna kuna. 

Izgradnjom centra lepoglavski vatrogasci dobit 
će adekvatan prostor za smještaj vatrogasne opre- 
me — prije svega vatrogasnih vozila, prostor za rad i 
izobrazbu novih vatrogasaca te dodatnu obuku va- 
trogasnih snaga. 

- Potpisivanje ugovora zadnji je korak u rješa- 
vanju imovinsko - pravnih odnosa, a prvi u pripremi 
projektne dokumentacije neophodne za prijavu pro- 
jekta na natječaje. Nadamo se da ćemo taj posao 
odraditi do sredine ove godine — istaknuo je Damir 
Funda, predsjednik DVD-a Lepoglava. 


Javna rasprava o prometnici varaždin - 


Ivanec - Krapina 


Grad Lepoglava je na inicijativu 
građana osigurao novu autobusnu 
liniju za školarce iz Viletinca 


Održana skupština Lokalne 
akcijske grupe Sjeverozapad 


Počinje izrada lokalne 


i Članovi Skupštine Lokalne akcijske grupe Sjeverozapad okupili su se u Cestici na petoj godišnjoj Skupštini ove lokalne akcijske grupe 
koja s ciljem promicanja ruralnog razvoja okuplja dva grada i devet općina s područja sjeverozapadnog dijela Varaždinske županije. 


shta Š £i pa a 


Skupština LAG-a Sjeverozapad održana je u Cestici 


Članovima Skupštine tom je prigodom podne- 
seno izvješće o aktivnostima LAG-a Sjeverozapad u 
2014. godini i prijedlog aktivnosti za 2015. godinu. 
- Možemo izraziti zadovoljstvo da je aktivnost LAG-a 
prepoznata, ne samo među članicama, nego i među 
građanima. LAG je ispunio osnovnu djelatnost — obje- 
dinio je djelatnosti javnog, civilnog i gospodarskog 
sektora — istaknuo je predsjednik LAG-a Sjevero- 
zapad, lepoglavski gradonačelnik Marijan Škvarić, i 
dodao da će objedinjavanjem navedenih djelatnosti 
LAG Sjeverozapad lakše postići postavljene ciljeve. 

U izvješću o proteklom jednogodišnjem razdoblju 
djelovanja LAG-a Sjeverozapad, između ostalog je 


istaknuto da su uz jačanje kapaciteta zaposlenika i 
članova LAG-a, izdana prva pisma preporuke te izra- 
đena strategija poboljšanja energetske učinkovitosti 
javne rasvjete na području LAG-a Sjeverozapad. 

- U prošloj godini smo odradili aktivnosti vezane 
za ugovor o dodjeli IPARD sredstava. Napominjem da 
je riječ o 900 tisuća kuna koje smo dobili za aktivnosti 
LAG-a Sjeverozapad. Radilo se na podizanju kvali- 
tete zaposlenika i članova LAG-a, također se radilo 
na izradi promidžbenih materijala i organizaciji pro- 
midžbenih događanja, opremljen je ured i ono što je 
najbitnije — izradili smo strategiju poboljšanja energet- 
ske učinkovitosti javne rasvjete. Prvi smo LAG kojem 


je Fond za zaštitu okoliša i energetsku učinkovitost 
odobrio takav projekt. LAG je izdao nekoliko pisama 
preporuke našim OPG-ima i gospodarstvenicima 
koji su zahvaljujući tim pismima potpore, ali i svojim 
dobrim projektima, dobili potpore od resornih mini- 
starstava za njihova kapitalna ulaganja — istaknuo je 
gradonačelnik Škvarić govoreći o aktivnostima LAG-a 
Sjeverozapad u proteklom jednogodišnjem razdoblju. 
Plan LAG-a Sjeverozapad u ovoj je godini izrada Lo- 
kalne razvojne strategije za razdoblje 2014. - 2020. 
godine, jačanje kapaciteta stanovništva i članova 
LAG-a te kapaciteta za organiziranje i vođenje LAG-a. 
U 2015. godini LAG očekuje i usklađivanje dokumen- 
tacije i poslovanja s pozitivnim propisima Republike 
Hrvatske. 

- Na nama je da se pripremimo i da u idućem 
mandatnom razdoblju, kada dobijemo konkretna 
sredstva za naš rad i za provođenje kapitalnih inve- 
sticija, da ih iskoristimo što kvalitetnije i što brže — 
rekao je Škvarić. 

Na Skupštini je za tajnika LAG-a Sjeverozapad 
ponovno izabran Emil Tkalec. 


Brza cesta - važan čimbenik 


i _- Kada govorimo o ukupnom razvoju nekog kraja govorimo o cestama za koje se s pravom 
govori da život znače. Ako ste cestama povezani s velikim središtima, onda je to dobar temelj 
za razvoj, prvenstveno onaj gospodarski i turistički - istaknuo je tijekom rasprave na javnom 


uvidu za brzu cestu Varaždin — Ivanec — Krapina, 


gradonačelnik Lepoglave Marijan Škvarić. 


Ovaj je strateški infrastrukturni projekt sada u 
fazi donošenja studije utjecaja na okoliš, koja će 
biti temelj za izradu idejnog i glavnog projekta, pa 
Se provodi javna rasprava u okviru koje je i orga- 
niziran ovaj javni uvid kojem su nazočili zaintere- 
sirani građani te predstavnici institucija i jedinica 
lokalnih samouprava. 

Predstavnici investitora - tvrtka Hrvatske ce- 
ste te predstavnici ovlaštenika - Instituta IGH iz 
Zagreba, predstavili su predloženo rješenje izgrad- 
nje brze ceste s dva kolnika i dva vozna traka s 
razdjelnikom u sredini. Maksimalna brzina kreta- 
nja cestom bila bi 100 kilometara na sat. 

U prvim fazama gradio bi se samo jedan 
kolnik, a u prvoj fazi u planu je izgradnja etape 
od Varaždina do Ivanca. Na taj je prijedlog rea- 
girao gradonačelnik Škvarić tražeći da se u toj 
fazi gradnje brze ceste nikako ne smije izostaviti 
Lepoglava. 

- Već nekoliko godina uvjetujemo da kod 
planiranja gradnje brze ceste Lepoglava mora 
biti obuhvaćena tim planovima. Insistiramo da 
gradnja ceste bude u skladu sa zakonskim pro- 
pisima i da se vodi briga o zaštiti okoliša te da 
njenom izgradnjom budu zadovoljni naši građa- 
ni — rekao je gradonačelnik Škvarić, istaknuv- 
Ši kako je ovo, nakon 20 godina obećavanja, 


zu 
Gradonačelnik Škvarić inzistira da brza cesta već u prvoj fazi 
stigne i do Lepoglave 


prva faza u realizaciji tog značajnog projekta. 
- Mogu reći da sam se kao gradonačelnik Lepo- 
glave i saborski zastupnik itekako trudio da kod 
izrade državnog proračuna osiguramo sredstva za 
izradu potrebne dokumentacije za gradnju brze 
ceste - istaknuo je Marijan Škvarić. 

O važnosti izgradnje brze ceste za razvoj 
gospodarstva govori i činjenica da su potencijalni 
investitori kod razmatranja mogućnosti ulaganja 
u poslovne zone u Lepoglavu i Ivancu isticali lošu 
prometnu povezanost i problem cestovnog tran- 
sporta. Prema analizama Koje su izradili, teretnom 
kamionu je za put od Varaždina do Ivanca, u vri- 
jeme vikenda, trebalo oko 45 minuta, a tijekom 
radnog tjedna i do sat vremena, što je za njih bilo 
neprihvatljivo. 


i Nakon što je protekle godine, na inicijativu 
građana i na zahtjev Grada Lepoglave uvedena škol- 
ska autobusna linija u gornji dio naselja Viletinec, 
nedavno je linija proširena pa autobus po djecu 
dolazi i u udaljeni dio Viletinca — do tamošnjeg 
sportskog parka. 


Zahvaljujući tome 12 školaraca više ne mora pje- 
šačiti do udaljenog autobusnog stajališta, već autobus 
koji ih vozi u školu u Lepoglavu čekaju u svom naselju. 
- Na inicijativu mještana Mjesnog odbora Vulišinec - Vi- 
letinec promijenili smo postojeću liniju školskog autobusa 
tako da djeca autobus više ne čekaju na otvorenom nego 
pod krovom u blizini igrališta u Viletincu. Učenici više ne 
moraju pješačiti uskim prometnicama do bivšeg staja- 
lišta, čime još jednom pokazujemo da je ovoj gradskoj 
vlasti sigurnost djece u prometu na prvom mjestu — rekao 
je zamjenik lepoglavskog gradonačelnika Hrvoje Kovač. 

Početkom drugog polugodišta, mještani Viletinca 
upoznali su Grad Lepoglavu sa svojom inicijativom, na 
što je Grad brzo reagirao, pa je u dogovoru s Autobusnim 
prometom proširena autobusna linija i na taj dio gradskog 
naselja. Tako sada tamošnja djeca u školu dolaze i iz 
nje se vraćaju autobusom koji dolazi u blizinu njihovih 
domova. 

- Naglašavam da je ova aktivnost odrađena u surad- 
nji sa samim mještanima i predstavlja određeni iskorak u 
komunikaciji Grada i građana. Zaista me veseli angažman 
svih mještana koji su se potrudili realizirati ovu inicijativu 
- istaknuo je Kovač. 

Tehnološki centar drvne industrije predstavljen u Udinama 


Istaknuti potencijali drvne 
industrije i obnovljivih izvora 


E Projekt Tehnološki centar drvne industrije Lepoglava predstavljen je 
u talijanskom gradu — Udine, na konferenciji o financiranju i izgledima za 
rast gospodarskih i trgovinskih odnosa. 


Projekt je u okviru prezentacije gospodarskih potencijala Varaždinske županije 
predstavila županijska delegacija predvođena županom Predragom Štromarom, a 
koju su činili i lepoglavski gradonačelnik i saborski zastupnik Marijan Škvarić te 
voditelj projekta Tehnološki centar drvne industrije Damjan Županić. 

Tom su prigodom članovi županijske delegacije iz Lepoglave predstavili potenci- 
jale drvne industrije i obnovljivih izvora energije na području Varaždinske županije, i 
pritom posebno istaknuli projekt Tehnološkog centar drvne industrije, njegove mo- 
gućnosti i potencijale, za koji su brojni sudionici konferencije pokazali veliko zanimanje. 
- Zadovoljstvo je vidjeti da za ovaj projekt, koji sam osmislio i ugradio u razvoj gra- 
da Lepoglave, gdje god ga predstavili, vlada veliko zanimanje. Zadovoljstvo je svaki 
puta sve veće, jer svakom novom prigodom govorimo o još jednoj odrađenoj fazi 
u njegovoj realizaciji. Tako smo ovom prigodom mogli najaviti da će ove godine, 
zahvaljujući potpori Ministarstva regionalnog razvoja i fondova Europske unije od 
milijun i 147 tisuća kuna, biti isnođena građevinska dozvola i tako pribavljena sva 
dokumentacija potrebna za prijavu projekta na fondove Europske unije — istaknuo 
je lepoglavski gradonačelnik Marijan Škvarić zadovoljan i predstavljanjem potenci- 
jala obnovljivih izvora energije koji se uvelike koriste na području Grada Lepoglave. 

U delegaciji Varaždinske županije na konferenciji u Udinama bili su i zamjenik 
župana Alan Košić, direktor AZRA-e Nikola Kučiš, pročelnica Upravnog odjela za 
gospodarstvo, regionalni razvoj i europske integracije Varaždinske županije mr. sc. 
Jelena Zrinski Berger i direktorica Poslovne zone — logistička podrška investitorima 
Štefica Španić. 

Delegaciji Varaždinske županije pridružila se i konzulica Republike Hrvatske u 
Trstu Emina El Mazojub. 


LAG Sjeverozapad pomaže svojim članicama 


Preporuke za sufinanciranje obiteljskih 
poljoprivrednih gospodarstava 


E Zahvaljujući i pismima preporuke koje im je izdao LAG Sjeverozapad, 
obiteljskim poljoprivrednim gospodarstvima koja su prijavila projekte 
na natječaj IPARD-a - mjeru 101, odobreno je njihovo sufinanciranje od 
Agencije za plaćanja. 


- Zaprimili smo četiri zahtjeva za izdavanje pisma preporuke koje odobrava 
Upravni odbor LAG-a. Naime, kada OPG podnosi prijavu na natječaj, javlja se 
LAG-u i traži izdavanje pisma preporuke koje mu omogućuje dobivanje dodatnih 
natječajnih bodova. To pismo preporuke donosi se sukladno Strategiji LAG-a 
koju smo donijeli početkom godine — pojasnio je voditelj LAG-a Sjeverozapad 
Mario Željezić, govoreći o aktivnostima LAG-a na sjednici njegova Upravnog 
odbora održanoj u Zelendvoru. 

Temeljem dostavljenih pisma preporuke Agencija za plaćanje pozitivno je 
ocijenila projekte dva OPG-a s područja LAG-a Sjeverozapad — OPG Miljenka 
Levanića, koji je ostvario sufinanciranje od 50 posto za nabavku potrebne me- 
hanizacije za farmu mliječnih krava u iznosu od 741.760 kuna, te više od četiri 
milijuna vrijedan projekt OPG-a Slavka Maltarskog, koji je ostvario sufinancira- 
nje od 50 posto za izgradnju i opremanje farme muznih krava. 

Izdavanje pisma preporuke samo je jedna od aktivnosti koje je LAG Sjeve- 
rozapad provodio u prošlogodišnjem razdoblju. - Iz aktivnosti LAG-a u 2014. 
godini izdvojio bih radionice koje je LAG provodio na području jedinica lokalnih 
samouprava — članica LAG-a, a na kojima je predstavljena IPARD mjera 202, 
te program ruralnog razvoja i LEADER program. Također, imali smo aktivnosti 
vezane uz projekt energetske učinkovitosti javne rasvjete i energetske učinkovi- 
tosti obiteljskih kuća — istaknuo je Mario Željezić, govoreći o aktivnostima LAG- 
a Sjeverozapad. Predsjednik LAG-a Sjeverozapad, lepoglavski gradonačelnik i 
saborski zastupnik Marijan Škvarić Upravnom je odboru na razmatranje dao 
prijedlog plana rada i financijskog plana za ovu godinu. 

Fašnik u Lepoglavi i ove je godine bio 


atraktivna i vesela priredba na gradskim ulicama 


10 


| ove su godine nakratko Lepoglavom zavladale maškare kojima je lepoglavski gradonačelnik Marijan Škvarić predao ključeve grada. Naime, u 
Lepoglavi je u organizaciji gradske turističke zajednice te pod pokroviteljstvom Grada Lepoglave održan tradicionalan Fašnik u Lepoglavi. 


Fašnik u Lepoglavi i ove je godine privukao veliki broj posjetitelja 


- Ove godine na Fašniku u Lepoglavi sudjelova 
je oko 300 maškara i petnaestak maskiranih skup 
na iz dječjih vrtića, škola, udruga s područja grada 
te maskirane skupine iz drugih krajeva — zadovoljno 
je istaknula predsjednica Turističke zajednice gra- 
da Lepoglave Ljubica Dubovečak te je na pomoći 
u organizaciji ove priredbe zahvalila lepoglavskim 
izviđačima. 
Maškare su prodefilirale centrom Lepoglave — 
od parkirališta Doma zdravlja do terase restorana 
vančica, gdje su se predstavile okupljenoj publici te 
preuzele ključeve Grada. 

- Mi u Lepoglavi nikada ne možemo slaviti dan 
otvorenih vrata, jer bi nam svi pobjegli van i bilo bi 
problema. Nije mi problem dati ključ, a znate zašto? 


Fašnik je ponovo bio kriv za sve pa ga je sustigla zaslužena kazna 


Šarena fašnička povorka prošla je ulicama Lepoglave 


Već deset godina kao gradonačelnik dajem ključ 
grada Lepoglave maškarama. Svih tih godina, od- 
mah ujutro ključ pronađem na svom stolu. Maškare 
ga vraćaju jer uz njega idu i neke “male" obaveze. 
Maškare su žalosne jer uz ključeve grada moraju 
imati odgovor na to kako što brže skinuti snijeg s 
cesta tako da svi građani budu zadovoljni i da se 
za to ništa ne potroši. Građani žele da se puno toga 
napravi — ceste, struja, nogostupi, vodovod, kanali- 
zacija, a sve to košta. Novaca u blagajni Grada baš 
i nema, ali ga ima u ministarstvima i malo više u 
Europi, pa bi morali put pod noge kako bi nešto od 


Ove godine na Fašniku u 
Lepoglavi sudjelovalo je oko 
300 maškara i petnaestak 
maskiranih skupina iz dječjih 
vrtića, škola, udruga s 
područja grada te maskirane 
skupine iz drugih krajeva 

— zadovoljno je istaknula 
predsjednica Turističke 
zajednice grada Lepoglave 
Ljubica Dubovečak 


tog novca donijeli u Lepoglavu. Toga se boje, a mi 
smo u tome jako uspješni. Žalosno je da smo danas 
jako popularni zbog Štefa Pavlekovića koji je “nešto" 
napravio pa je u svim novinama. Mi Lepoglavčani 
puno se trudimo, mučimo i radimo, ali zbog toga ne 
možemo doći u novine. No, dosta žalosti. Danas je 
dan veselja i želimo svima da se proveselite i vidimo 
se u još većem broju iduće godine. Evo vam ključ 


Kostimirane grupe bile su atraktivni dio fašničke priredbe 

Najmlađi su i ove godine plijenili pozornost dopadljivim kostimima 


koji će vjerujem, već sutra opet biti na mom stolu — 
rekao je lepoglavski gradonačelnik predajući princu 
maškara ključ Grada. 

Nakon što su se publici predstavili klaunovi, mi- 
Šići, čudovišta, Flinstonesi, plesačice, nogometaši, 
sportaši, Cigani, murska mornarica, kaubojke i ka- 
uboji, pročitana je presuda Fašniku — krivcu za sve 
nedaće koje su zadesile Lepoglavu i zbog kojih je 
naposljetku spaljen. 

Organizator Fašnika u Lepoglavi sve je sudionike 
i gledatelje počastio krafnama i toplim napitcima, pa 
Su svi i ove godine došli na svoje i uživali u još jednoj 
lijepoj i atraktivnoj lepoglavskoj priredbi. 


Fašnik je uvijek prigoda za dobru zabavu 


La 


Ivan Hojsak iz Purge u svom je dvorištu napravio čak četiri metra visokog snjegovića 


Snježne radosti nisu nas 
zaobišle ni ove godine 


Ivan Hojsak iz Purge osmislio je originalan 
način kako da se riješi snijega nagomilanog u 
dvorištu — izradio je snjegovića. 


Materijala za njegovu gradnju imao je i previše 
pa je nakon 15 sati rada izgradio pravog snježnog 
orijaša visokog oko četiri metra. 

- Snjegovića sam izgradio sam. Najzahtjevnije je 
bilo kada sam gradio njegov gornji dio jer je snijeg 
trebalo kantom nositi po ljestvama na snjegovića i 
to nebrojeno puta - otkrio je Ivan Hojsak dodavši 
da je gotovo identičnog snjegovića, na istom mjestu 
izgradio i prije sedam godina. Potvrdio je to fotogra- 
fijom iz tog vremena na kojoj se u njegovu dvorištu 
Vidi bijeli snježni div. 

Novom je stanovniku Lepoglave, dobrodošlicu 
došao poželjeti zamjenik lepoglavskog gradonačel- 
nika Hrvoje Kovač. 

Otvoren natječaj za izradu idejnog rješenja 
Centra za posjetitelje “Centar pavlina" u Lepoglavi 


Projekt poduprlo Ministarstvo turizma 


m Grad Lepoglava raspisao je natječaj za izradu idejnog arhitektonsko — urbanističkog rješenja za budući objekt Centra za posjetitelje 


“Centar pavlina" u Lepoglavi. 


Početak je to prikupljanja potrebne projektne 
dokumentacije i ispunjavanja preduvjeta za prijavu 
projekta na fondove Europske unije, čijim bi se sred- 
stvima trebala financirati izgradnja Centra, koji će na 
novi i inovativan način dati uvid u bogatu kulturnu 
baštinu lepoglavskog kraja, uz primjenu najnovijih 
multimedijalnih tehnologija i rješenja. 

Sredstva za provedbu natječaja — 360 tisuća 
kuna, osiguralo je Ministarstvo turizma, koje je 
poduprlo projekt izgradnje Centra za posjetitelje u 
Lepoglavi, istaknuvši kako je riječ o razvoju javne 
turističke infrastrukture koja će utjecati na jačanje 
konkurentnosti ponude, ne samo lokalne destinacije, 
već i Republike Hrvatske. 

- Ministarstvo je prepoznalo veliku važnost ovog 
projekta za razvoj kontinentalnog turizma u sje- 


verozapadnoj Hrvatskoj i činjenicu da će se njime 
oživjeti kulturno-turistička ponuda, omogućiti razvoj 
neiskorištenih potencijala, potaknuti samozapo- 
šljavanje stanovništva i razvoj ruralnih područja te 
oživjeti tradicionalni obrti i stara zanimanja — ista- 
knuo je lepoglavski gradonačelnik Marijan Škvarić, 
dodavši kako je projekt “Centar pavlina" u skladu sa 
strategijama razvoja Grada Lepoglave te Varaždin- 
ske županije, Republike Hrvatske i Europske unije. 
Natječaj, koji provodi Društvo arhitekata Varaždin, 
bio je otvoren do 23. veljače, a sada slijedi postupak 
u kojem će ocjenjivački sud izabrati najbolja idej- 
na rješenja budućeg Centar za posjetitelje “Centar 
pavlina". Najbolje ocjenjeni rad bit će nagrađen sa 
75 tisuća kuna, drugom najbolje ocjenjenom radu 
pripast će nagrada od 50 tisuća kuna, a trećepla- 


siranom 25 tisuća. - Na ovaj način — provedbom 
natječaja, želimo doći do najboljeg rješenja, budući 
da želimo izgraditi reprezentativni Centar koji će po- 
sjetiteljima predstaviti bogatu lepoglavsku kulturnu i 
povijesnu baštinu, a koji će se svojim izgledom uklo- 
piti u prostor na kojem se nalazi crkva i pavlinski 
samostan u Lepoglavi — istaknuo je lepoglavski gra- 
donačelnik Marijan Škvarić i podsjetio kako je riječ o 
jednom od tri projekta čija je kvaliteta prepoznata od 
resornih ministarstva koja su im dodijelila financijsku 
potporu. Uz Centra pavlina, to su još Tehnološki cen- 
tar drvne industrije i Centar bioraznolikosti, koji su 
također dobili financijsku potporu za pribavljanje sve 
potrebne dokumentacije za početak njihove gradnje, 
odnosno kandidiranje tih projekata prema fondovima 
Europske unije. 


Održana skupština gradske turističke zajednice 


Lenoglavu lani posjetilo više odi 15 tisuća turista 


E Prošle je godine Lepoglavu posjetilo oko 15 tisuća turista, no ova se brojka odnosi samo na 
registrirane turiste, pa se s velikom sigurnošću može kazati da je broj turista koji su u 2014. godini 


boravili u Lepoglavi bio zasigurno veći. 


ai 


Ljubica Dubovečak posebno je istaknula podršku Grada 
programima Turističke zajednice Lepoglave 


Ovaj podatak, koji Lepoglavu potvrđuje kao turi- 
stičko mjesto, iznesen je na redovitoj Skupštini Tu- 
rističke zajednice Grada Lepoglave, na kojoj je njen 
predsjednik — lepoglavski gradonačelnik Marijan 
Škvarić, izrazio zadovoljstvo činjenicom da Lepo- 
glava dobro koristi svoje turističke potencijale, što 
turizmu daje značajno mjesto u razvoju Grada. 

- Nakon prikazanih rezultata imamo potvrdu 
da je Lepoglava turističko mjesto. Tih 15 tisuća 
registriranih turista veliki su interes prije svega po- 
kazali za lepoglavsku čipku, samostan, Turističko 
kulturno-informativni centar i Gaveznicu. Imamo i 
puno posjetitelja koji dolaze na područje Ivančice i 
Ravne gore. Tu su i biciklisti i drugi posjetitelji, kao 
što su primjerice, lovci. Stoga možemo reći kako je 
potencijal Lepoglave u cijelosti iskorišten. Posebno 
bih htio naglasiti da je dobar dio našeg turističkog 
kalendara već definiran i da se u njemu nalaze 
gradske manifestacije u kojima aktivno sudjeluje tu- 
ristička zajednica. Prije svih to su Lepoglavski dani 
i naša centralna manifestacija — Međunarodni fe- 
stival čipke, koji na najbolji mogući način prezentira 
grad Lepoglavu, kao UNESCO-ov grad — istaknuo 
je gradonačelnik Škvarić i najavio daljnje korake u 
realizaciji projekta koji će turističku ponudu grada 
Lepoglave podići na veću razinu. Riječ je o Centru 
za posjetitelje - Centar pavlina. 


- Ove godine krećemo s prvom fazom, a to je 
izrada arhitektonskog i idejnog rješenja Centra za 
posjetitelje, koje nam financira Ministarstvo turiz- 
ma u iznosu od 360 tisuća kuna. Nadamo se da će 
nam nakon dobivanja idejnog rješenja Ministarstvo 
turizma sufinancirati ishođenje građevinske dozvole, 
kako bi projekt aplicirali na fondove Europske unije - 
rekao je gradonačelnik Škvarić. 

O radu Turističke zajednice Grada Lepoglave u 
protekloj godini članove Skupštine izvijestila je njena 
direktorica Ljubica Dubovečak. 

- Sve manifestacije koje su bile u planu realizi- 
rane su, kao i svi projekti koje smo provodili samo- 
stalno ili u suorganizaciji s drugim subjektima. Od 
manifestacija pritom bih posebno spomenula fašnik, 
uskršnju priredbu, Lepoglavske dane, Festival čipke 
i Cvijet za ljepši grad, te najavila božićni koncert i 
doček Nove godine — rekla je Ljubica Dubovečak i 
istaknula kako će ove manifestacije biti organizirane 
i tijekom ove godine. Tako Turistička zajednica Le- 
poglave, u dogovoru s Javnom ustanovom za uprav- 
janje zaštićenim prirodnim vrijednostima, planira 
realizirati projekt dodatnog uređenja Gaveznice, pri 
čemu će biti uređen prostor za prezentaciju minerala 
i lepoglavskog ahata. Tijekom slijedeće godine bit će 
uređeni i oglasni stupovi u Lepoglavi. 

- Planiramo izmjestiti i kip prosca. Kip je u de- 
rutnom stanju i u planu nam je njegova obnova. Na- 
stavljamo i s akcijom Cvijet za ljepši grad. Polovica 
naših planiranih programa odnosi se na promotivne 
aktivnosti na različitim sajmovima i manifestacijama 
u našem okruženju te u inozemstvu. Sve to nastojat 
ćemo odraditi s Agro-turističkim klasterom, Ekomu- 
zejom, TKIC-om i neizostavno s Gradom Lepoglavom, 
koji nas podupire u svim akcijama i omogućuje da sve 
planirano i ostvarimo — rekla je Ljubica Dubovečak. 


Grad Lepoglava u projektu širenja 
širokopojasnog interneta 


Informatička 
inirastruktura 
za brži razvoj 


m Želeći prilagoditi informacijsku infrastruk- 
turu zahtjevima budućeg vremena i osigurati 
konkurentnost njenih korisnika s područja 
svojih jedinica lokalnih samouprava, gradovi - 
Lepoglava i Ivanec te općine Bednja i Klenovnik 
pokreću zajednički projekt razvoja infrastruktu- 
re širokopojasnog pristupa internetu. 


S tim u svezi, u Varaždinu je, u nazočnosti župa- 
na Varaždinske županije Predraga Štromara, održan 
sastanak predstavnika ovih gradova i općina, kon- 
zultanata i struke na kojem se razgovaralo o moguć- 
nostima realizacije ovog projekta. 

- Projekt je baziran na konceptu korištenja EU 
sredstava iz strukturnih fondova za lokalne zajedni- 
ce u kojima ne postoji dostatan komercijalni interes 
za ulaganja u takvu infrastrukturu, a koja će biti 
na usluzi građanima, javnim ustanovama i gospo- 
darstvenicima — pojasnio je zamjenik lepoglavskog 
gradonačelnika Hrvoje Kovač koji je na sastanku 
predstavljao Grad Lepoglavu. Uoči sastanka potpisa- 
na je suradnja ovih gradova i općina te Varaždinske 
županije o sudjelovanju u projektu. 

- Danas je jedna od poluga gospodarskog rasta 
i informatičko-informacijska infrastruktura koju mo- 
ramo razvijati danas da bismo bili konkurentni sutra. 
Drago mi je da Lepoglava na vrijeme kreće s ovom 
pričom — istaknuo je tom prigodom Kovač i dodao 
da se dio optičke mreže već proteže Lepoglavom, 

Saborski zastupnik Igor Kolman 


posjetio Lepoglavu 


Lepoglavski morel suradnje Grada i 
škola može liti primjer drugima 


i Lepoglavski model suradnje škola, jedinice lokalne samouprave — u ovom slučaju Grada Lepoglave, te županije, primjer je koji bi treba- 


lo slijediti i u ostalim krajevima Hrvatske. 


To je nakon boravka u Lepoglavi i susreta s lepo- 
glavskim gradonačelnikom i saborskim zastupnikom 
Marijanom Škvarićem te ravnateljima triju osnovnih 
škola s područja Grada Lepoglave, zaključio saborski 
zastupnik i član saborskog Odbora za obrazovanje, 
znanost i kulturu - Igor Kolman, koji je u Lepoglavu 
stigao kako bi iz prve ruke dobio informacije koje će 
mu pomoći da u Saboru inicira konkretne aktivnosti 
usmjerene unaprjeđenju obrazovnog standarda na 
državnoj razini. 

Na radnom sastanku, kojem su nazočili i do- 
župan Varaždinske županije Alan Košić, zamjenik 
gradonačelnika Hrvoje Kovač, član Skupštine Va- 
raždinske županije Zlatan Mošmondor te ravnatelji 
škola iz Lepoglave, Kamenice i Višnjice, lepoglavski 
gradonačelnik Marijan Škvarić govorio je o visokom 
standardu u ovdašnjim osnovnim školama. 

On je pritom istaknuo usmjerenost Grada Lepo- 
glave prema obrazovanju i mladima, kao temeljima 
razvoja Grada. Shodno tome iz gradskog se prora- 
čuna izdvajaju značajna sredstva kojima se podupire 
rad škola i brojne školske aktivnosti. Grad Lepoglava 
financira izvanškolske aktivnosti učenika, s gotovo 
50 tisuća kuna financira rad školskih kuhinja brinući 
da ni jedan učenik ne ostane bez obroka, između 50 
i 100 tisuća kuna Grad izdvaja za nagrade učenicima 
i mentorima, čime posebno potiče izvrsnost te go- 
dišnje izdvaja nešto više od 160 tisuća kuna za pro- 
jekt javnog-privatnog partnerstva, zahvaljujući kojem 
je u Višnjici izgrađena školska sportska dvorana i 
dograđen školski objekt. Pored toga, zahvaljujući 
suradnji i zajedničkim projektima Grada Lepoglave 
i škola s gradskog područja, značajna su sredstva, 
kojima je dodatno unaprijeđen školski standard, 
stigla iz drugih izvora. Na taj su način u osnovnoj 
školi u Lepoglavi izgrađena nova fasada i krovište, 


postavljeni solarni paneli, ugrađene dizalice topline 
— prve dizalice topline u jednoj od škola u Hrvatskoj. 
U višnjičkoj je školi ugrađena podizna platforma za 
osobe s poteškoćama u kretanju, dok će se sred- 
stvima koja će također biti osigurana iz drugih izvora 
u Kamenici izgraditi nova školska sportska dvorana. 

Posebno su istaknute činjenice da se u sve tri 
škole nastava odvija u jednoj smjeni i da je škola u 
Lepoglavi bila prva veća škola u Hrvatskoj koja je 
uvela jednosmjensku nastavu. Isto tako, istaknuto je 
da je zahvaljujući suradnji kameničke škole i Učitelj- 
skog fakulteta - Kamenica postala prvo sveučilišno 
selo u Hrvatskoj. 

Na sastanku je potvrđena i odlična suradnja 
škola s njihovim osnivačem - Varaždinskom Župani- 
jom koja, istaknuo je dožupan Košić, uz financiranje 
njihova rada posebno potiče izvrsnost, a što daje 
vidljive rezultate koji se potvrđuju na školskim na- 
tjecanjima znanja na kojima učenici iz županijskih 
škola postižu odlične rezultate. Nakon radnog sa- 
stanka saborski zastupnik Kolman obišao je sve tri 
škole kako bi se uvjerio u visok obrazovni standard 
na području Grada Lepoglave. 

- Suradnja škola, ravnatelja, učitelja, gradona- 
čelnika, županije, lokalne zajednice, tvrtki iz lokalne 
zajednice i svih sudionika je nevjerojatna. Zato ovdje 
stvari tako dobro funkcioniraju. U odnosu na većinu 
drugih krajeva u Hrvatskoj standard je ovdje puno 
viši i to u svemu — u infrastrukturi, zgradama i dvo- 
ranama, u načinu na koji se radi i na kraju krajeva, 
što je najvažnije, i u tome što škola može ponuditi 
učenicima. Mi smo u takvoj situaciji da ne možemo 
neobrazovani ići u budućnost. Nama je obrazovanje 
najvažnija stvar na kojoj moramo raditi. To stalno 
svi govorimo, ali svi ne rade tako. Ovdje u Lepoglavi 
i Varaždinskoj županiji to se radi i to se vidi i još 


Saborski zastupnik Igor Kolman posebno je pohvalio suradnju 
škola i lokalne zajednice 


će se više vidjeti kako idu godine i zato je to važ- 
no. Impresioniran sam ljudima koje sam upoznao i 
onime što sam vidio — istaknuo je Kolman i dodao 
kako će postati zagovaratelj lepoglavskog modela 
s kojim se upoznao, a koji potencira sinergiju škola 
i jedinica lokalne samouprave. Važnost te sinergi- 
je posebno je istaknuo i lepoglavski gradonačelnik 
Marijan Škvarić. 

- Htio sam pokazati da se mnoge stvari mogu na- 
praviti ne samo čekajući potporu iz Zagreba ili župa- 
nije — istaknuo je Škvarić i dodao da će u saborskim 
raspravama o novim prijedlozima zakona, koji se tiču 
obrazovanja, uključiti prijedloge ravnatelja i učitelja. 

- Zahvaljujući radu ravnatelja, profesora i na- 
stavnika u tri osnovne škole na području Grada Le- 
poglave, s ponosom možemo reći da odgoj i obra- 
zovanje imaju veliku ulogu u razvoju našega grada, 
a i ta djeca koja će dobiti nova znanja, siguran sam, 
da će ih ugraditi ne samo u razvoj Grada Lepoglave, 
nego će im ona pomoći i u njihovom životu — zaklju- 
čio je Škvarić. 


Dugoj Resi zanimljiva iskustva Lepoglave u dobivanju statusa Europskog grada sporta 


Lepoglava je snremna pružiti pomoć u pripremi kandidature 


E Titula Europskog grada sporta, koju od nedavno s ponosom nosi Grad Lepoglava, kao prvi grad u Hrvatskoj kojemu je European Capitals of Sport 
Association dodijelio taj prestižni status, pobudila je zanimanje, ne samo javnosti, već i drugih hrvatskih gradova koji bi u budućnosti željeli biti nosite- 


lji ove titule. 


Gostima iz Duge Rese predstavljena su iskustva Lepoglave u 
kandidaturi za Europski grad sporta 


Kako bi iz prve ruke dobili informacije o načinu 
njenog stjecanja, uvjetima koje treba ispuniti i ak- 
tivnostima koje je nužno odraditi kako bi se dobila 


titula Europskog grada sporta, u Lepoglavi je boravila 
delegacija Grada Duge Rese, na čelu s dogradona- 
čelnikom Zoranom Vilovićem. O iskustvima Grada 
Lepoglave u dobivanju titule Europskog grada sporta 
gostima iz Duge Rese govorili su lepoglavski gradona- 
čelnik Marijan Škvarić, njegov zamjenik Hrvoje Kovač, 
voditelj gradskog Projektno — razvojnog ureda Emil 
Tkalec, predsjednik Zajednice sportskih udruga Grada 
Lepoglave Ivica Rudec i njen tajnik Damir Kužir. Gradu 
Dugoj Resi Grad Lepoglava ponudio je svu potrebnu 
pomoć u pripremi kandidature. Pri tome će od velike 
pomoći biti iskustvo lepoglavskog tima koji je pripre- 
mao kandidaturu Lepoglave za Europski grad sporta. 


- Nemojte brinuti ako nemate velike profesio- 
nalne sportske klubove, jer to nije uvjet za dobiva- 
nje titule Europskog grada sporta. Najvažnije je da, 
kao što to želimo i činimo mi u Gradu Lepoglavi, 
omogućite svim svojim građanima da se bave nekim 
oblikom sportske aktivnosti — istaknuo je između 
ostalog gradonačelnik Marijan Škvarić. 

Delegaciji Grada Duge Rese — jednoj od jedinica 
lokalne samouprave koja je Grad Lepoglavu prepo- 
znala kao primjer dobre prakse, predstavljen je dio 
sportske infrastrukture na području Lepoglave, koja 
je bila jedan od važnih čimbenika zahvaljujući kojem 
je Lepoglava dobila titulu Europskog grada sporta. 

Stožer za zaštitu i 


spašavanje Grada Lepoglave 


i Stožer za zaštitu i spašavanje Grada Lepoglave sastao se na redovitoj sjednici kako bi 
razmotrio stanje sustava zaštite i spašavanja na području Grada Lepoglave te razmotrio 


smjernice njegove organizacije i razvoja.. 


Na sjednici Stožera za zaštitu i spašavanje najavljeno je 
dodatno umrežavanje svih operativnih snaga 


Analizirajući stanje sustava zaštite i spašavanja 
na području Grada Lepoglave potvrđeno je da su 
operativne snage sustava radile dobro, no istaknuto 
je kako je potrebno dodatno umrežiti sve operativne 
snage koje će po potrebi djelovati na zadacima za- 


štite i spašavanja ljudi i imovine na području Grada 
Lepoglave. 

Razmatrajući smjernice za organizaciju i razvoj 
sustava zaštite i spašavanja na području Grada Le- 
poglave u 2015. godini, članovi Stožera izrazili su 
spremnost da ih u nadolazećem razdoblju provode i 
učine sustav zaštite i spašavanje djelotvornim. 

Na sjednici se razgovaralo i o konkretnim ugro- 
zama. Između ostalog i o poplavama koje su u 2014. 
godine zabilježene na području Grada Lepoglave 
te intervenciji operativnih snaga uključenih u su- 
stav zaštite i spašavanja, prije svih - vatrogasaca. 
- Moramo istaknuti da su vatrogasci odradili odličan 
posao. No, kako bi u budućnosti smanjili rizik od 
poplava, u koordinaciji s Hrvatskim vodama, ure- 
dili smo korito rijeke Bednje na kritičnim mjestima 
na kojima je došlo do izlijevanja vode — istaknuo je 
načelnik Stožera Hrvoje Kovač, te najavio kako se 
regulacija planira za cijeli vodotok rijeke Bednje. 


Skupština Dobrovoljnog vatrogasnog društva Kamenica 


Pripreme za 75. godišnjicu kameničkog DVD-a 


i U nazočnosti brojnih gostiju, među kojima su bili gradonačelnik Grada Lepoglave Marijan Škva- 
rić i predsjednik Gradskog vijeća Robert Maček, Dobrovoljno vatrogasno društvo Kamenica održalo 


je 75. izvještajnu Skupštinu Društva. 


ji 
Pa 


Dobrovoljno vatrogasno društvo u Kamenici održalo je 75. 
izvještajnu skupštinu 


U izvješću o radu za proteklo jednogodišnje 
razdoblje predsjednik Društva — Zorislav Rodek, 
istaknuo je kako su kamenički vatrogasci u 2014. 
godini intervenirali devet puta. Srećom, samo se 
jednom radilo o požaru, i to u Višnjici, pri čemu 
su kamenički vatrogasci pružali pomoć dovozom 
vode na požarište. Ostale intervencije bile su ve- 
zane za kontrolirano spaljivanje korova, ispum- 
pavanje vode iz podruma te regulaciju prometa. 
Protekla je godina iskorištena za nastavak ospo- 
sobljavanje vatrogasnog kadra, pa je tako Društvo 
dobilo tri nova vatrogasna dočasnika, četvero vatro- 
gasaca završilo je tečaj za strojara, četvero tečaj za 
korištenje dišnih aparata, dok su četiri člana položila 
ispit za upravljanje teretnim vozilom. Jedan je vatro- 
gasaca prošao obuku u simulatoru plamenog udara. 
Društvo je sudjelovalo na vatrogasnim vjež- 
bama i natjecanjima u svim dobnim skupi- 
nama. Aktivan je bio i speleološki tim koji je 
sudjelovao na vježbi u Delnicama te sam organi- 
zirao vježbu na Glažarevoj pećini na Ravnoj gori. 


Za vrijeme poplava u Slavoniji kamenički su va- 
trogasci bili spremni pomoći u ljudstvu i tehnici, a 
pomoć su pružili donacijom. Naime, vatrogasnom 
društvu iz Slavonskog Šamca donirali su agregat. 
- Naš vozni park, koji od ranije čine cisterna s pet 
tisuća litara vode i kombi vozilo za prijevoz ljudstva, 
ojačali smo malim navalnim vozilom marke Toyota 
Hilux, koje smo posvetili prošle godine — istaknuo 
je u izvješću Rodek i najavio da se opseg aktivnosti 
u 2015. godini neće smanjivati. Dapače, uz obilje- 
žavanje 75. godina postojanja društva i 60 godina 
izgradnje vatrogasnog doma, krenut će u realizaciju 
projekta izgradnje novog vatrogasno — društvenog 
doma u Kamenici. 

Tijekom Skupštine dodijeljena su priznanja za 
višegodišnji rad u društvu te je proglašen najvatro- 
gasac za proteklu godinu. Ta je laskava titula pripala 
Goranu Galiću. 

Aktivnosti kameničkih vatrogasaca pohvalio je 
lepoglavski gradonačelnik Marijan Škvarić, ista- 
knuvši kako je lijepo čuti da je iza vatrogasaca još 
jedna uspješna godina. - To nije slučajno, jer svoje 
zadatke i aktivnosti vatrogasci shvaćaju i odrađuju 
ozbiljno. Treba reći da se ovdje ne radi o profesio- 
nalnim vatrogascima, već o dobrovoljcima koji svoje 
slobodno vrijeme i veliki trud ulažu kako bi, ukaže li 
se potreba, spašavali ljude i imovinu — rekao je gra- 
donačelnik Škvarić i najavio suradnju DVD-a Kame- 
nice i Grada Lepoglave u realizaciji projekta izgradnje 
vatrogasno — društvenog doma u Kamenici, za što je 
već osiguran dio dokumentacije potrebne za prijavu 
na natječaje fondova Europske unije. 


Zaključen proces bratimljenja DVD-a 
Višnjica i PGD-a Stari trg pri Ložu 


E Dobrovoljno vatrogasno društvo Višnjica 
održalo je 64. redovitu izvještajnu Skupštinu na 
kojoj je zaključen proces bratimljenja s Prosto- 
voljnim gasilskim društvom Stari trg pri Ložu. 


Naime, nakon potpisivanje povelje o bratimlje- 
nju u Starom trgu pri Ložu, povelja je potpisana i 
u Višnjici, pred članovima DVD-a Višnjica i brojnim 
gostima koji su nazočili Skupštini. lako udaljena, ova 
društva imaju odličnu suradnju koja je potaknula i 
jedinice lokalne samouprave — Grad Lepoglavu i 
Općinu Loška dolina da se krajem prošle godine 
također pobratime. Uz predsjednike Društva Gorana 
Hočuršćaka i Franju Bukovca te zapovjednike Stje- 
pana Križanca i Roka Strlea povelju su potpisali i 
zamjenik lepoglavskog gradonačelnika Hrvoje Kovač 
ispred Grada Lepoglave te načelnik općine Loška 
Dolina Janez Komidar. Na Skupštini je podneseno iz- 
vješća o radu za proteklu godinu u kojoj su višnjički 
vatrogasci intervenirali 16 puta. Tako su lani gasili 
požar stambenog i gospodarskog objekta te zajedno 
s Hrvatskom gorskom službom spašavanja tragali za 
nestalom osobom, pružali ispomoć DVD-u Lepogla- 
va za vrijeme poplave te gasili požare niskog raslinja 
koje su prouzročili neoprezni građani. U protekloj je 
godini 17 članova Društva uspješno završilo ospo- 
sobljavanje za vatrogasca, dva člana osposobljeni su 
za vatrogasnog dočasnika, dok je zapovjednik Druš- 
tva uspješno završio osposobljavanje za vatrogasnog 
časnika te položio ispit za voditelja vatrogasne inter- 
vencije s posebnim ovlastima. 

- Samo osposobljen i opremljen vatrogasac 
može uspješno odrađivati intervencije i spašavati 
ljude i imovinu — istaknuo je predsjednik Društva 
Goran Hočuršćak te čestitao muškoj i ženskoj natje- 
cateljskoj ekipi, kao i najmlađim članovima Društva, 
na prošlogodišnjim ostvarenim rezultatima — prvom 
mjestu na pokretnoj vatrogasnoj vježbi, dvama dru- 
gim mjestima na Kupu Dragutina Medveda i prvom 
mjestu na dječjoj sigurnosnoj olimpijadi u Sloveniji. 

Među aktivnostima koje višnjički vatrogasci žele 
odraditi u ovoj godini, uz one vatrogasne, u planu je 
uređenje vatrogasnog doma, odnosno izgradnja fa- 
sade i postavljanja nove stolarije s ciljem povećanja 
njegove energetske učinkovitosti. U taj se projekt 
krenulo u suradnji s Gradom Lepoglavom, a sred- 
stva se planiraju osigurati kroz natječaje resornih 
ministarstava. 

- Svoju ste spremnost potvrdili tijekom proš- 
logodišnjih poplava, ali i na drugim intervencijama 
koje ste uspješno odradili - rekao je zamjenik le- 
poglavskog gradonačelnika Hrvoje Kovač. Ispred 
Gradskog vijeća grada Lepoglave višnjičke je vatro- 
gasce pozdravio njegov predsjednik Robert Maček. 
Na skupštini je u članstvo DVD-a Višnjica primljeno 
devet novih članova, dok su onima starijima uručena 
priznanja za višegodišnji rad. Tako je priznanje za 
najboljeg vatrogasca DVD-a Višnjica u prošloj godini 
dodijeljeno Mladenu Galincu. 

Započeo s radom Savjet za socijalnu 
politiku Grada Lepoglave 


E ULepoglavi su se sastali članovi Savjeta za socijalnu politiku - stručnog, savjetodavnog i koordinacijskog radnog tijela Gradskog vijeća Grada 
Lepoglave, koje je uključeno u rješavanje problematike iz domene socijalne politike. 


U Lepoglavi je održana sjednica Savjeta za socijalnu politiku 


Zahvaljujući dosadašnjoj proaktivnoj socijalnoj 
politici Grada Lepoglave briga za socijalno ugrožene 
građane bila je na visokoj razini, no s početkom rada 
Savjeta za socijalnu politiku i uključivanja u njegov 
rad stručnjaka za socijalnu politiku, ona je dobila 


dimenziju više. Potvrdilo se to i na prvom sastanku, 
na kojem su članovi Savjeta, uz utvrđivanje daljnjih 
smjernica rada, razgovarali i o konkretnim proble- 
mima tražeći najbolju opciju za njihovo rješavanje. 

- Okupili smo na jednom mjestu sve relevan- 
tne institucije koje se bave socijalnom skrbi. Već 
se u startu pokazalo da je jako važno koordinirati 
zajedničke aktivnosti i utjecati da sustav koji Grad 
Lepoglava nudi bude komplementaran sa sustavi- 
ma koje primjerice, nude Centar za socijalnu skrb ili 
Crveni križ, a da opet sve bude sukladno Zakonu o 
socijalnoj skrbi - istaknuo je zamjenik lepoglavskog 
gradonačelnika Hrvoje Kovač. 

Na sjednici je dogovoreno kako će se analizirati 
stanje vezano uz socijalne prilike, kako bi se dobi- 
la stvarna socijalna slika Lepoglave. Razgovarajući 
o konkretnim problemima članovi Savjeta istaknuli 


su, između ostalog, i potrebu ugradnje lifta u zgradi 
Doma zdravlja u Lepoglavi te prihvatili prijedlog da se 
taj projekt prijavi na neki od natječaja i tako pribave 
sredstva potrebna za njegovu realizaciju. Zamjenik 
gradonačelnika osvrnuo se na projekt rada za opće 
dobro, i istaknuo kako je projekt polučio pozitivne 
rezultate. 

- Prilagođavanjem odluke o socijalnoj skrbi mi 
ćemo sigurno u narednoj godini omogućiti građa- 
nima pravedniji sustav raspodjele socijalne pomoći. 
Više neće biti moguće da pojedinci, razni lovci u 
mutnom, “love" novce na račun socijalne pomoći. 
Kroz stroži i pravedniji sustav Grad Lepoglava će 
građanima omogućiti bolju socijalnu skrb, zahvalju- 
jući kojoj ćemo još bolje brinuti o onima koji su u 
našoj zajednici najpotrebniji i najranjiviji — najavio je 
dogradonačelnik Hrvoje Kovač. 


Vijeće za prevenciju kriminaliteta Grada Lepoglave 


E Vijeće za prevenciju kriminaliteta Grada Lepoglave sastalo se kako bi analiziralo stanje sigurno- 
sti na gradskom području te donijelo smjernice rada za ovu godinu. 


Prema iznesenim podatcima stanje sigurnosti na 
području Grada Lepoglave je više nego zadovoljava- 
juće. Dapače, Grad Lepoglava prednjači u odnosu na 
ostale jedinice lokalne samouprave u Varaždinskoj 
županiji po smanjenju broja kaznenih djela. 

- Na području Grada Lepoglave evidentira- 
no je svega 28 kaznenih djela. To je daljnji pad u 
odnosu na proteklu godinu, kad je evidentirano 
četiri kaznena djela više. Riječ je o dugogodiš- 
njem trendu njihovog smanjivanja. U posljednjih 
pet godina broj takvih djela pao je za gotovo 100 
posto. Rezultat je to preventivnih, ali i represivnih 
aktivnosti koje smo provodili. Ono što je posebno 
dobro u toj statistici je kontinuirani pad kaznenih 
djela općeg kriminaliteta. Prvenstveno se to odnosi 
na krađe, teške krađe ili pak razbojstva, silovanja 
i ubojstva. U tom pogledu Grad Lepoglava odska- 
če, jer gotovo na cijelom području Varaždinske 
županije bilježimo njihov porast. U 11 mjeseci na 
epoglavskom gradskom području zabilježili smo 
samo devet djela općeg kriminaliteta — istaknuo 
je načelnik Policijske postaje Ivanec Boris Divjak. 
Od negativnih trendova evidentiran je porast kazne- 
nih djela na štetu maloljetnika. Tu se, u većini sluča- 
jeva, radi o neplaćanju alimentacije i zanemarivanju. 
Stanje u prometu je također dobro i zadovoljavajuće, 
budući je prisutan trend smanjenja broja prometnih 
nesreća. Na području Grada Lepoglave evidentirane 
su 34 prometne nesreće u kojima je ozlijeđena 21 
osoba, među kojima su dvije zadobile teške tjelesne 
ozljede. 

Policija je evidentirala 22 slučaja narušavanja 
javnog reda i mira, što je s obzirom na broj događa- 
nja na području Grada Lepoglave mali broj, istaknuto 
je na Vijeću. Pritom se veliki dio slučajeva narušava- 
nja javnog reda i mira odnosi na samo jednu obitelj, 


koja je već ranije evidentirana kao problematična. 
U izvješću o stanju sigurnosti navodi se i kako na 
području cijele Policijske uprave varaždinske nije 
bilo zapljene opojnih sredstava, osim marihua- 
ne, koje bi bile povezane s građanima Lepoglave. 
- Drago mi je vidjeti da su statistički podaci za po- 
dručje Grada Lepoglave pozitivni. Vidi se da druš- 
tvo u cjelini — građani, organizacije civilnog društva 
te razne institucije, svaka u svom dijelu, mijenjaju 
stav prema lokalnoj zajednici pa ima sve manje 
devijantnog ponašanja i eskalacije raznog nasilja, 
posebice u kontekstu manifestacija koje imamo. 
To je još jedna dobra lepoglavska priča. Lepoglava 
je sigurno mjesto za život, kod nas nema proble- 
ma iz domene sigurnosti građana i na tome mo- 
žemo graditi zdravu i sretnu budućnost — istaknuo 
je zamjenik lepoglavskog gradonačelnika Hrvoje 
Kovač, koji je najavio i smjernice rada Vijeća za 
prevenciju kriminaliteta za razdoblje koje dolazi. 
- Cilj nam je približiti rad policije i policijskih službe- 
nika u preventivnom smislu. Planiramo kroz taj su- 
stav uvođenja policije u zajednicu educirati i mlade. 
Dakle, kada govorimo o sigurnosti građana možemo 
reći da smo zaista siguran grad — zaključio je zamje- 
nik gradonačelnika Hrvoje Kovač. 


Lepoglava je siguran grad — istaknuto je na sjednici Vijeća za 
prevenciju kriminaliteta 


S godišnje skupštine Gradskog 
društva Crvenog križa 


E Lepoglavski gradonačelnik Marijan Škvarić 
na redovitoj godišnjoj Skupštini Gradskog druš- 
tva Crvenog križa Ivanec uputio je riječi zahvale 
svim članovima Crvenog križa na njihovom 
nesebičnom i požrtvovnom radu. 


_ = < 

- U fokusu vašeg djelovanja briga je za čovjeka, 
a to je ono najvažnije — istaknuo je gradonačelnik 
Škvarić. Grad Lepoglava podupire rad Gradskog 
društva Crvenog križa Ivanec koje djeluje na lepo- 
glavskom gradskom području. Za njegov rad u 2015. 
godini Grad je proračunom osigurao potpora u izno- 
su od 75 tisuća kuna. 

I građani s područja Grada Lepoglave aktivno 
se uključuju u aktivnosti GDCK Ivanec i na taj način 
pomažu onima kojima je pomoć potrebna. Najčešći 
oblik humanitarnog djelovanja građana je uključiva- 
nje u akcije dobrovoljnog darivanja krvi. Na područ- 
ju Grada Lepoglave 2014. godine u te su se akcije 
uključila 682 građana. Građani Lepoglave svoju su 
humanost protekle godine pokazali i prikupljajući po- 
moć za stradale u poplavama te donacijama u akciji 
"Solidarnost na djelu“ koju je GDCK Ivanec provodio 
i na području Lepoglave. 

GDCK Ivanec na području grada pružilo je u 
2014. godini pomoć za 18 obitelji te provodilo edu- 
kacijske programe u koje su bili uključeni mladi. U 
suradnji s Nezavisnom udrugom mladih u lepoglav- 
skim je osnovnim školama proveden program pre- 
vencije ovisnosti "Zajedno". 


OŽUJAK 2015. | 


ilo 


Održana skupština Udruge 
vinogradara, vinara i voćara Klopotec 


u Lepoglavi (2. dio) 


 Uz600 godina crkve Blažene Djevice Marije 


Udruga vinogradara, vinara i voćara Klopotec održala je u Lepoglavi redovitu godišnju skupštinu na kojoj je organizirano i interno 


ocjenjivanje vina članova ove udruge. 


Članovi Udruge vinogradara, vinara i voćara Klopotec na godišnjoj skupštini u Lepoglavi 


U radom dijelu Skupštine predsjednik Udruge - 
Tonko Županić, podnio je izvješće o aktivnostima 
Udruge u protekloj godini, pri čemu je posebno iz- 
dvojio organizaciju edukativnih predavanja i stručnih 
ekskurzija te organizaciju izložbe vina u Lepoglavi. 
- U protekloj su godini članovi Udruge sudjelovali 
na nekoliko ocjenjivanja vina diljem županije. Na 
izložbama u Vinici i Voći imali smo šampione, a na 
županijskoj izložbi održanoj u Varaždinu, od 10 pri- 
javljenih uzoraka osvojili smo četiri zlata i šest srebra 
— istaknuo je Županić i dodao kako je i to potvrda 
kvalitete vina koja proizvode članovi Udruge. 

U izvješću o radu spomenuta je i organizirano 
postavljanje Klopoteca u Višnjici, Gečkovcu i Vesi, te 


obilježavanje vinogradarskih blagdana. Tonko Župa- 
nić zahvalio je Gradu Lepoglavi i Varaždinskoj župa- 
niji na pruženoj potpori radu Udruge, kojoj se nadaju 
i ove godine kada, između ostalog planiraju nabavke 
kosilice i aparature za određivanje alkohola u vinu 
koja će biti na raspolaganju njihovim članovima. 
Članovi Udruge pozvani su, kako bi dobili iska- 
znice neophodne za nabavku preparata za zaštitu 
bilja, na tečaj za sigurno rukovanje i primjenu sred- 
stava za zaštitu bilja, koji će, onima koji imaju regi- 
strirane OPG-e, sufinancirati Grad Lepoglava, ispred 
kojeg su članove Udruge pozdravili zamjenik gra- 
donačelnika Hrvoje Kovač i predsjednik Gradskog 
vijeća Robert Maček. Oni su pritom okupljenim vi- 


nogradarima poželjeli dobru vinogradarsku godinu. 
- Zahvaljujemo vam što promičete ove naše zagor- 
ske brege — rekao je Kovač i vinogradare upoznao 
s natječajima na kojima mogu ostvariti potpore za 
širenje proizvodnje. 

Nazočne je ispred župana Predraga Štromara 
pozdravio njegov izaslanik Zlatan Mošmondor. 

Na kraju Skupštine pročitani su rezultati ocje- 
njivanja vina. Ocijenila ih je enologinja Jasminka 
Šaško, koja je naglasila kako je na vina, ne samo 
na ovom području, trag ostavila protekla klimatski 
oša godina. 

Utjecaj godine koja nije bila naklonjena vinogra- 
darima vidljiv je bio i u rezultatima ocjenjivanja. lako 
ukupna ocjena kvalitete vina i nije bila loša, od 65 
prijavljenih uzoraka samo su se dva okitila zlatnim 
medaljama — rajnski rizling Mate Gečeka i kerner 
Dragutina Putara Novoseleca, koji je ujedno progla- 
šen i šampionom izložbe. 

Uoči radnog dijela Skupštine održana su dva 
stručna predavanja na kojima su predstavljeni proi- 
zvodi za zaštitu vinove loze i vina te zakonska regu- 
lativa vezana za plasman vina na tržište. 


Od 65 prijavljenih uzoraka dva 
su zaslužila zlatne medalje — 
rajnski rizling Mate Gečeka 

i kerner Dragutina Putara 
Novoseleca, koji je ujedno 
proglašen i šampionom 
izložbe 


U Lepoglavi održana radionica 
LAG-a Sjeverozapad 


Na koji način uz potpore fondova Europske 
unije proširiti poljoprivrednu proizvodnju te ulagati 
u razvoj ruralnih područja saznali su sudionici 
radionice koju je u Lepoglavi organizirao LAG 
Sjeverozapad. 


Na početku radionice, voditelj LAG-a Sjeverozapad - 
Mario Željezić, upoznao je prisutne s načinom djelovanja 
LAG-a i dosadašnjim aktivnostima, dok je o mjerama te 
mogućnostima i detaljima prijave na natječaje otvorene 
u okviru Europskog fonda za ruralni razvoj (EAFRD) 
govorio tajnik LAG-a Sjeverozapad - Emil Tkalec. 
Poljoprivrednicima i vlasnicima obiteljskih poljoprivred- 
nih gospodarstva predstavljene su mogućnosti dobi- 
vanja potpora u okviru mjera 4 i 6, koje pružaju sufi- 
nanciranje projekata malih poljoprivrednih proizvođača. 
S mogućnostima ulaganja u razvoj ruralnih područja, 
posebice u razvoj javne infrastrukture, sudionici radio- 
nice upoznati su kroz mjeru 7, namijenjenu obnovi sela 
u ruralnim područjima. 


Blagdan Sveta tri kralja 
proslavljen na Ravnoj gori 


Točka 
prijateljstva 


I ove su godine blagdan Sveta tri kralja 
brojni hodočasnici, izletnici i planinari 
odlučili obilježiti na Ravnoj gori. 


U kapeli Sveta tri kralja, koja je bila premala 
da primi sve koji su tog dana stigli na Ravnu 
goru, svetu misu je služio bednjanski župnik vlč. 
Neven Blažon. 

Nakon misnog slavlja sve su okupljene, koji 
su na Ravnu goru stigli iz okolnih mjesta, Varaž- 
dina, Međimurja i susjedne Slovenije, Grad Le- 
poglava i Općina Bednja tradicionalno počastili 
kuhanim vinom i čajem. 

- |ove smo godine, u suradnji s našom prija- 
teljskom Općinom Bednja, na točki prijateljstva 
kod kapelice Sveta tri kralja organizirali druženje 
s hodočasnicima, planinarima i izletnicima, uz 
kuhano vino i čaj — istaknuo je zamjenik lepo- 
glavskog gradonačelnika Hrvoje Kovač, koji je s 
načelnikom općine Bednja Mirkom Bistovićem 
dijelio kuhano vino i vrući čaj. 


Studenti Edukacijsko — 
rehabilitacijskog fakulteta u Lepoglavi 


Grupa od pedesetak studenata Edukacijsko — 
rehabilitacijskog fakulteta iz Zagreba posjetila je u 
okviru studijskog putovanja - Lepoglavu. 


Glavni razlog njihovog dolaska u Lepoglavu bila 
je posjeta — Kaznionici, u kojoj su se upoznali sa su- 
stavom rada i procesima rehabilitacije u najstrožem 
zatvoru u Hrvatskoj. 

No, s obzirom na bogatu tradiciju i kulturno — po- 
vijesno naslijeđe Lepoglave i ova je grupa boravak u 
Lepoglavi iskoristila za njen turistički obilazak. Tako 
su studenti posjetili Galeriju lepoglavske čipke, gdje 
im je predstavljen način izrade lepoglavske čipke te 
tehnike i tradicija njene izrade, lepoglavski umjetnik 
Dragutin Jamnić u svojoj im je galeriji predstavio 
svoje umjetničke radove, a posjetili su i lepoglavsku 
crkvu, gdje su se ukratko upoznali s poviješću pa- 
vlinskog reda u Lepoglavi. Dobrodošlicu studentima 
zaželio je lepoglavski gradonačelnik Marijan Škvarić, 
koji im je tom prigodom poklonio neke od lepoglav- 
skih suvenira. 

Lepoglavska župna crkva, koja ove - 2015. godine, slavi 600. obljetnicu posvećenja, u svim svojim osobitostima svjedoči, ne samo 
vrhunske dosege arhitekture, kiparstva i slikarstva te kulturu, duhovnost i mudrost pavlina koja je na prvi pogled upečatljiva, već u patini 
svojih zidova neodoljivom snagom, upornošću i odvažnošću, zamilovana pučkim pjesama i duhom molitava, odiše privrženošću vjernika 
koju najbolje razumjeti može Ona kojoj je posvećena - Blažena Djevica Marija. 


mo 


Oltar Svetog križa prije restauracije lepoglavske crkve 


Majčinska ljubav koja je tiho i u skrovitosti od po- 
četka sva zbivanja ,pohranjivala i u srcu ih prebirala" 
(usp. Lk 2, 19) kao kad se u pobožnosti prebiru zmca 
krunice s neizmjernom brigom i pažnjom te povjerenjem 
koje vjernici gaje u Majčin zagovor. Posvemašnja poni- 
znost, skromnost i samozatajnost, neugasiva vjernost i 
nedokidiva odanost, bezuvjetna spremnost i hrabrost, 
ustrajnost u zauzetosti i uzvišenost kojom je odolijevala 
svim poteškoćama koje su je snalazile kada je pod sr- 
cem nosila živoga Boga, i kada ga je nesebično u ljubavi 
darovala svakome da se po njemu spasi, i onda kada 
je koračala za njim na križnom putu, i kada je njegovo 
mrtvo tijelo primila u krilo. 

Te osobine koje krase Majku Božju, u lepoglavskoj 
crkvi kao da su našle svoje tajanstveno posadašnjenje. 
Najdojmljivija je njezina posljednja rečenica u Svetom 
pismu, kazana netom prije prvoga Isusovog čuda: ,Što 
god vam rekne (Isus) učinite! (Iv 2, 5). Kada razumije- 
vanje izraste toliko da više ništa ne treba reći, događa 
se čudo. Zapreteno kao blago u nutrini lepoglavske cr- 
kve vremenima i nevremenima odolijeva upravo jedno 
čudo koje svjedoči o Božjoj prisutnosti te se činilo da 
se iz tišine iza zatvorenih vrata još snažnije razlijegala 
euharistijska molitva: ,Ti si spoznao njihovu vjernost i 
znaš im odanost; za njih ti prinosimo i oni ti prinose ovu 
žrtvu hvale za sebe i za sve svoje (...) Časteći uspomenu 
ponajprije slavne Marije vazda Djevice (...)“. 


ZAŠTO SU ZAŠUTJELA 
LEPOGLAVSKA ZVONA? 


Povijest lepoglavske crkve ocrtava Marijin lik, ne 
samo u posveti, već i u životnosti. Misleći na taj put 
Kojim je ona prolazila u ovom svijetu, vidim sliku le- 
poglavskih vjernika koji u gluhoj noći neustrašivošću 
iznjedrenom iz dna duše tabaju visok snijeg noseći svje- 


tlo novorođenoga Božića, unatoč sveprisutnom mraku 
i usprkos prijetnjama po život. Taj se put isprepliće s 
Kristovim križnim putem i putem mučeništva blaženoga 
Alojzija Stepinca, koji je osobitu pobožnost gajio također 
prema Majci Božjoj. Nakon premještanja nadbiskupa 
Alojzija Stepinca iz Lepoglave u Krašić, tadašnja je 
komunistička vlast 27. svibnja 1952. godine zatvorila 
crkvu i pretvorila je u magazin. O tome tužnom doga- 
đaju svjedoči lepoglavski župnik Mato Repić: , Zajedno 
s vjernicima lepoglavske župe doživio sam i proživio naj- 
teži komunistički napad na vjeru u Lepoglavi. 27. svibnja 
1952. općinski kurir iz kotara donio mi je rješenje pre- 
ma kojemu je lepoglavska župna crkva zbog pukotina 
u zidovima i na stropu opasna po život građana. Zbog 
toga se zabranjuje daljnje obavljanje vjerskih obreda u 
njoj. U čitavoj je župi nastala velika žalost." 

Druga polovica 20. stoljeća taložila je prašinu na 
oltar i svetište, vrijedne kipove, anđele i prelijepe fre- 
ske, na grobove časnih redovnika i hrvatskih velikaša, 
paučinu na imena Ivana Belostenca i Ivana Krstitelja 
Rangera, dok je bol i tugu taložila na trudom i radom 
pritiješnjena ramena čovjeka koji je sa sjetom i strep- 
njom prolazio ulicom gledajući u silom zakračunata 
vrata župne crkve. Kako su teški morali biti ti Žuljeviti 
koraci u nedjeljna i blagdanska jutra u kojima su morale 
šutjeti orgulje koje su razveseljavale svaki sluh, a slove 
za jedne od najstarijih u Hrvatskoj, i s kolikom su če- 
žnjom željeli sjesti, otpočinuti u smirenosti i staloženosti 
klecala koja zjape prazna. 


CRKVA JE PONOSNO SVJEDOČILA 
PORUKU BLAŽENOG STEPINCA 


Ta bremenita zaglušenost i tužna neprozračnost 
pratila je svaki pogled i svaku misao upravljenu prema 
crkvi gotovo pola stoljeća. Sedamdesetih godina zapo- 
čeli su, naime, restauratorski radovi, ali crkva je pono- 
vo za vjernike i bogoslužje otvorena tek na svetkovinu 
Bezgrešnog začeća BDM, 8. prosinca 1989. godine. 

Okrutno napadanje, mučenje, nepravda, agresija, 
ugnjetavanje i ponižavanje, uništavanje i izrugivanje, vri- 


Zatvorena lepoglavska crkva godinama je propadala 


Piše: VIČ. Ivica Cujzek 


Lepoglavska je Crkva upravo 
u tim najgrubljim vremenima 

i najmučnijim trenucima 
ponosno posvjedočila poruku 
svoga zatočenoga pastira, 
blaženoga Alojzija Stepinca: 

, Kada vam otmu sve, ostat 
će vam dvije ruke. Sklopite ih 
na molitvu, pa ćete onda biti 
najjači." 


jeđanje i omalovažavanje svega što je crkveno, pokaza- 
0 se sredstvima i argumentima onih koji nisu u pravu i 
koji argumenata nemaju. | premda je bilo izrazito teško 
i mukotrpno, premda je bila lišena onoga najprisnijega i 
najosobnijega susreta sa Stvoriteljem u okrilju i zaštiće- 
nosti, nedodirljivosti intime doma, lepoglavska je Crkva 
upravo u tim najgrubljim vremenima i najmučnijim tre- 
nucima ponosno posvjedočila poruku svoga zatočenoga 
pastira, blaženoga Alojzija Stepinca: ,Kada vam otmu 
sve, ostat će vam dvije ruke. Sklopite ih na molitvu, pa 
ćete onda biti najjači." 

Lepoglavski vjernik koji je slikovito i stvarno ostao 
beskućnik kada mu je represijski oduzeta kuća Božja, 
postavši “ubog', postao je više 'u Bogu. Ni pod prijet- 
njom požara, eksplozija, niti rušenja, ni propadanja zbog 
zatvaranja i nebrige, nije mogla biti zatočena duša, nije 
mogla biti slomljena vjera koja je u vjerničkim srcima, 
premda izranjenim i povrijeđenim, ali nepokolebljivim, 
usprkos nepravdi, još življe i postojanije odzvanjala. 

»Neka je slavljen Trojedini Bog u sjaju ovoga sveti- 
šta", kako stoji zapisano na trijumfalnom luku lepoglav- 
ske župne crkve. | kao časna riječ sačuvana u rukama 
neizbrojivih lepoglavskih anđela, neka zagovor Blažene 
Djevice Marije i blaženoga Alojzija Stepinca završnim ri- 
ječima njegove duhovne oporuke uvijek bdije nad vama 
,da postignete cilj za koji vas je Bog stvorio." (Nastavak 
u slijedećem broju Lepoglavskog gradskog lista) 

Međunarodni festival 
čipke u Lepoglavi 


Međunarodni festival čipke, koji će se održati u Lepoglavi od 17. do 20. rujna, ponovo će imati atraktivnu temu, koja će ove godine biti vezana uz biljne i životinj- 
ske motive na lepoglavskoj čipki, nakitu te odjeći i crkvenom ruhu. 


Na sastanku organizacijskog odbora utvrđen je termin i tema 
ovogodišnjeg Međunarodnog festivala čipke u Lepoglavi 


Termin i temu 19. međunarodnog festivala čip- 
ke u Lepoglavi utvrdili su predstavnici organizacija, 
ustanova i društva uključenih u organizaciju među- 
narodnog festivala čipke, na čelu s koordinatorom 
aktivnosti vezanih za organizaciju Festivala — lepo- 
glavskim gradonačelnikom Marijanom Škvarićem, na 
radnom sastanku na kojem su analizirali i organizaciju 
prošlogodišnjeg festivala. Tom je prigodom zaključe- 
no kako je 18. međunarodni festival čipke bio izrazito 
uspješan, o čemu svjedoči i velik broj posjetitelja koji 
su tih dana posjetili Lepoglavu. Među njima su bili i 
visoki gosti — predsjednik Republike Hrvatske i pokro- 
vitelj Festivala Ivo Josipović te potpredsjednica Vlade i 


ministrica vanjskih poslova Vesna Pusić, kao i članovi 
diplomatskog zbora. 

- Festival u Lepoglavi potvrdio je još jednom svoj 
renome na lokalnoj i nacionalnoj razini, ali i svoju eu- 
ropsku dimenziju — istaknuo je gradonačelnik Škva- 
rić, i najavio kako će u pavlinskom samostanu, koji je 
prošle godine tijekom ove međunarodne priredbe bio 
dostupan javnosti, ponovo biti postavljen dio atrak- 
tivnih izložaka, pa će posjetitelji imati priliku posjetiti 
zdanje u kojem je nastajala hrvatska povijest i kultura. 

Organizatori su najavili kako će uskoro uslijediti i 
odabir zemlje — partnera 19. međunarodnog festivala 
čipke u Lepoglavi. 


Održan tradicionalni Božićni koncert u Lepoglavi 


Tradicionalnim Božićnim koncertom i ove su godine lepoglavski glazbenici i njihovi gosti građa- 
nima Lepoglave uputili prekrasnu božićnu glazbenu čestitku. 


Lepoglavski glazbenici i na ovom su Božićnom koncertu oduševili brojnu publiku 


Ispunjenom školsko-sportskom dvoranom le- 
poglavske osnovne škole tom su se prigodom širili 
zvuci božićnih skladbi kojima su okupljeni glazbe- 
nici - Limena glazba Lepoglave, Ženski pjevački 
zbor "Collegium Artisticum", Tamburaški orkestar 
"Biseri", Mješoviti pjevački zbor KUD-a Klenovnik te 
solisti Štefanija Geček, Jasna Vresk, Emilija Galović, 
Marta Svetec, Dean Melki, Ivica Kontent, Valentina 
Geci i Jurica Geci, darivali brojnu publiku koja nije 
propustila i na ovo Štefanje biti dio jednog od najzna- 
čajnijih glazbenih događaja u Lepoglavi. 

Vrsni su glazbenici nastupili na pozornici koja je 
izgledala poput zimske bajke, čime je doživljaj bo- 
žićnog vremena i vizualno upotpunjen, pa je koncert 
bio poseban doživljaj. 

Koncert je završen već tradicionalnim Radetzky 
maršem, prigodom čijeg se izvođenja glazbenicima 
pridružila publika. Prije toga, u ime glavnog pokrovi- 
telja koncerta - Grada Lepoglave, božićnu i novogo- 


dišnju čestitku svim nazočnima uputio je predsjednik 
Gradskog vijeća - Robert Maček. 

Organizator i ovogodišnjeg Božićnog koncerta 
bila je Turistička zajednica grada Lepoglave, koja je 
koncert organizirala u suorganizaciji s Turističkim 
kulturno-informativnim centrom. 


Glazbenicima je na sjajnom koncertu zahvalio predsjednik 
Gradskog vijeća Robert Maček 


Zabilježeno 


Proslava 60 
godina muzeja 
Dvor Trakošćan 


Gradonačelnik Marijan Škvarić sudjelovao 
je u Trakošćanu na proslavi šezdesete godišnji- 
ce rada muzeja Dvor Trakošćan. 


Gradonačelnik Marijan Škvarić zahvalio je ministrici Andreji 
Zlatar Violić na potpori kulturnim programima u Lepoglavi 


Tom se prigodom susreo s ministricom kulture 
Andreom Zlatar Violić, koja je u Trakošćanu otvorila 
izložbu restauriranih slika i namještaja iz muzejske 
čuvaonice Dvora Trakošćan. 

- Bila je to prigoda da još jednom ministrici kul- 
ture uputimo zahvalu za financijsku potporu u iznosu 
od 340 tisuća kuna, s kojom je Ministarstvo kulture 
financiralo obnovu lepoglavske crkve i pavlinskog 
samostana te kapele svetog Juraja u Purgi, kao i 
za potporu organizaciji Festivala čipke — istaknuo je 
gradonačelnik Marijan Škvarić. 

Zahvaljujući bogatoj kulturnoj baštini i vrijednim 
kulturnim sadržajima Lepoglava je jedan od devet 
gradova partnera Varaždina u kandidaturi za Europ- 
sku prijestolnicu kulture 2020. godine. 

Održan tradicionalni izbor za 
najsportaša grada Lepoglave 


Najboljim sportašem grada Lepoglave u 2014. godini proglašen je Mario Musulin, a najsportašicom Tanja Mravlinčić. Titula najbolje muške ekipe 
pripala je Trkačkoj sekciji Udruge za sport i rekreaciju “Sport za sve" Lepoglava, a u ženskoj konkurenciji - Zenskom nogometnom klubu Lepoglava. 


U tradicionalnom izboru za najsportaša grada 
Lepoglave, koji je organizirala Zajednica sportskih 
udruga grada Lepoglave, dodijeljena su priznanja 
lepoglavskim sportašima i sportskim djelatnicima 
Koji su u protekloj godini ostvarili zapažene rezultate. 

Najsportaš grada Lepoglave u 2014. godini je 
Mario Musulin iz Sportsko penjačkog kluba Direkt. 
Mario je protekle godine nastupio na Hrvatsko-slo- 
vensko otvorenom prvenstvu u ledenom penjanju 
i osvojio ukupno drugo mjesto. Budući da se ovo 
natjecanje bodovalo za prvenstvo Hrvatske, Mariu je, 
kao najbolje plasiranom penjaču iz Hrvatske, pripala 
titula prvaka Hrvatske. Zahvaljujući tom rezultatu 
Musulin je postao i član hrvatske reprezentacije. 

Najboljom lepoglavskom sportašicom u 2014. 
godini proglašena je Tanja Mravlinčić, također iz 
Sportsko penjačkog kluba Direkta. Tanja je u 2014. 
godini postala juniorska prvakinja Hrvatske u disci- 


plini lead te je bila pobjednica Sjevernohrvatske lige 
u sportskom penjanju. Prvo je mjesto osvojila i na 
otvorenom turniru Fothia open. 

Trkačkoj sekciji USR-a “Sport za sve" Lepoglava 
pripala je titula najbolje muške sportske ekipe grada 
Lepoglave u 2014. godini. Trkači USR-a Lepoglave 
natjecali su se prošle godine u Hrvatskom cestov- 
nom kupu i plasirali su se na ukupno šesto mjesto, 
pri čemu je član ekipe Slavko Murić u pojedinačnoj 
konkurenciji zauzeo ukupno treće mjesto. Zbog tog 
je rezultata Slavko Murić proglašen najuspješnijim 
sportašem grada Lepoglave u veteranskoj kategoriji. 
Ženski nogometni klub Lepoglava najbolja je 
ženska sportska ekipa grada Lepoglave u protekloj 
godini, u kojoj se uspješno natjecao u 2. hrvatskoj 
nogometnoj ligi za žene. Kao i protekle godine, le- 
poglavske se nogometašice i ove sezone bore za 
ulazak u 1. ligu. 

Za poseban doprinos sportu grada Lepoglave 
— za sportske zasluge, priznanje je dodijeljeno Vladi- 
miru Hajduku. Isto tako, za poseban doprinos sportu 
grada Lepoglave, ali za sponzorske i donatorske za- 
sluge, priznanje je dodijeljeno Stefanu Blaguškom. 

Perspektivnim mladim sportašima u 2014. godi- 
ni proglašeni su - Dino Kovač, Martin Breški i Dolo- 
res Juriša iz Karate kluba Lepoglava, zatim Valentin 
Mravlinčić i Marko Veseljak iz Sportsko penjačkog 
kluba Direkt, Alen Čretni iz USR “Sport za sve" Le- 
poglava, Sandra Kuća, Ena Hojsak i Tea Hojsak iz 
Ženskog nogometnog kluba Lepoglava, David Po- 


snjak iz Nogometnog kluba Lepoglava, Filip Jarnjak, 
Karlo Bobek i Danijel Golub iz Rukometnog kluba 
Concordia te Ivan Perković, David Paska i Karlo Zidar 
iz Košarkaškog kluba Lepoglava. 

Trenerom godine proglašen je Željko Breški iz 
Karate kluba Lepoglava, dok je za ostvaren uspjeh 
na državnom prvenstvu priznanje primila ženska 
nogometna ekipa Osnovne škole Ante Starčevića 
iz Lepoglave. 

Nagrade su nagrađenima uručili zamjenik lepo- 
glavskog gradonačelnika Hrvoje Kovač i predsjednik 
Gradskog vijeća Robert Maček. Tom su im prigodom 
čestitali na ostvarenim rezultatima te su im zaže- 
ljeli puno uspjeha u bavljenju sportom u gradu koji 
s ponosom, prvi u Hrvatskoj, nosi titulu Europskog 
grada sporta. 


Najsportaš grada Lepoglave je Mario Musulin, a najsportašica 
Tanja Mravlinčić 


Na Ravnoj gori održan damski lov 


Tridesetak lovkinja iz Njemačke, Austrije, Slovenije, Češke, Mađarske, Srbije i Hrvatske, bile su krajem 
prošle godine gošće Lovačkog društva Srnjak koji je organizirao lov na divlje svinje na Ravnoj gori. 


U damskom lovu na Ravnoj gori sudjelovalo je tridesetak lovkinja 
iz sedam europskih zemalja 


Riječ je o damskom lovu koji svake godine u 
nekom drugom kraju Hrvatske organizira Lovačka 
udruga Dama Dama. Ove je godine damski lov or- 
ganiziran u Varaždinskoj županiji, gdje su lovkinje 
provele u lovu dva dana, loveći prvi dan fazane i ze- 
čeve u Šaulovcu, a drugi divlje svinje na Ravnoj gori. 

- Naše Lovačko društvo Srnjak nije slučajno 
odabrano da bude domaćin lova. Naime, mi u ovom 
kraju gospodarimo s najvećim brojem crne divlja- 
či, a pored toga naše lovno područje prostire se na 
Ravnoj gori koja je, zbog svojih posebnosti i ljepote, 
izuzetno interesantna za lovce — rekao je predsjednik 


Lovačke udruge Srnjak Predrag Maček i dodao kako 
je želja da i damski lov pomogne u promociji ovog 
lovnog područja i njegovoj komercijalizaciji. Lovačko 
društvo Srnjak planira stoga urediti i smještajne ka- 
pacitete u lovačkom domu na Ravnoj gori. 

- Ovo je već deveti damski lov koji je organizirala 
naša lovačka udruga — pojasnila je Anita Bračun, 
predsjednica Lovačke udruge Dama Dama, jedine 
lovačke udruge žena u Hrvatskoj. 

- Ovo je jedinstveni događaj u svijetu, da se žene 
iz različitih zemalja udružuju u lovu kao što se to čini 
u okviru damskog lova kojim sudionice lova upozna- 
jemo s različitim dijelovima Hrvatske, s divljači koju 
imamo i raznolikošću terena, a sve kako bi ih pota- 
knule da se ponovno vrate u Hrvatsku — istaknula je 
predsjednica LU Dama Dama - Anita Bračun. 

lako ulov i nije bio posebice bogat, damski lov 
na Ravnoj gori bio je uspješan u svakom drugom po- 
gledu, što su potvrdile i zadovoljne lovkinje. Tijekom 
boravka u lovačkom domu na Ravnoj gori gošće iz 
Europe mogle su kupiti i neke od lepoglavskih suve- 
nira koje su im ponudile Turistička zajednica grada 
Lepoglave i TKIC. 


Zabilježeno 


Ususret jubilarnoj 10. školi mladih filateli- 
sta, koja će se krajem godine, uz potporu Grada 
Lepoglave, održati u Trakošćanu, održan je i 
seminar za mentore mladih filatelista. 


Uoči stručnog dijela seminara u Galeriji dvora 
Trakošćan održana je kratka svečanost otvorenja na 
kojoj je sudionike pozdravio i gradonačelnik Lepogla- 
ve Marijan Škvarić. 

Seminar je organizirao Klub mladih filatelista 
"Trakošćan", a otvorio ga je zamjenik župana Va- 
raždinske županije Alan Košić. 

Mentori koji rade s mladim filatelistima na se- 
minaru su stjecali, ne samo filatelistička, nego i pe- 
dagoška znanja koja će im pomoći u radu s mladim 
filatelistima. 

Dodijeljena visoka priznanja 
Hrvatskog saveza sportske rekreacije 


i Sportska rekreacija na području Grada Lepoglave dobila je još jedno vrijedno priznanje. Hrvatski savez športske rekreacije je povodom 
Dana sportske rekreacije, na svečanosti održanoj u Zagrebu, dodijelio priznanja za postignute rezultate na području sportske rekreacije i 
sporta u 2014. godini, a među laureatima su bili Grad Lepoglava i USR “Sport za sve" Lepoglava. 


Vrijedna priznanja Hrvatskog saveza sportske rekreacije potvrda su dobrog rada u razvoju sportske rekreacije u Lepoglavi 


Gradu Lepoglavi dodijeljeno je priznanje za titulu 
Europski grad sporta 2015. godine. 

- Za dobivanje ovog statusa posebno je zaslužna 
sportska rekreacija koja u Lepoglavi ima dugu tradiciju. 
Drago nam je da su ovo priznanje Gradu Lepoglavi do- 
dijelili upravo oni koji se bave sportskom rekreacijom 
i znanju njenu vrijednost — rekao je zamjenik lepoglav- 
skog gradonačelnika Hrvoje Kovač primajući priznanje 
od predsjednika Hrvatskog saveza športske rekreacije 
prof. dr. sc. Vladimira Findaka. 

- | druga priznanja dodijeljena ovom prigodom 
sportsko — rekreativnim udrugama s područja Le- 
poglave potvrda su vrijednosti sportske rekreacije u 


Lepoglavi, ali i njihovog rada. Vrijednosti su to koje su 
ugrađene u dobivanje prestižne titule Europskog grada 
sporta - dodao je Kovač i ponudio svim gradovima i op- 
ćinama koji se žele kandidirati za Europski grad sporta 
pomoć u pripremi prijavne dokumentacije. 

Udruzi za sportsku rekreaciju “Sport za sve" Le- 
poglava dodijeljena je medalja “Mirko Relac" za razvoj 
sportske rekreacije. 

- Ovo je rezultat našeg dobrog rada i potvrda 
naše krovne organizacije da smo, kad je razvoj 
sportske rekreacije u Lepoglavi u pitanju, na do- 
brom putu — istaknuo je predsjednik USR “Sport za 
sve" Marko Vrtar. 


Drago nam je da su ovo 
priznanje Gradu Lepoglavi 
dodijelili upravo oni koji se 
bave sportskom rekreacijom i 
znaju njenu vrijednost — rekao 
je zamjenik lepoglavskog 
gradonačelnika Hrvoje Kovač 


Priznanje za uspješnu organizaciju i provedbu 
sportsko — rekreacijskih natjecanja i aktivnosti na lo- 
kalnoj razini u 2014. godini Udruzi za sportsku rekrea- 
ciju “Sport za sve Višnjica" dodijelili su Hrvatski savez 
sportske rekreacije i Hrvatski olimpijski odbor. 


Priznanja su uručena povodom Dana sportske rekreacije 


Nova turistička infrastruktura 


Turističko - informativna 
tabla u Lepoglavi 


E Posjetitelji koji dolaze u Lepoglavu osnovne informacije o gradu i nje- 
govoj okolici mogu od nedavno pronaći na informativnoj tabli, odnosno 
panou, koji je Turistička zajednica grada Lepoglave postavila u blizini 
lepoglavske župne crkve i autobusnog stajališta. 


- Gosti koji tijekom vikenda 
dođu u Lepoglavu ne mogu dobiti 
potrebne informacije, stoga smo 
postavili ovu tablu na frekventnom 
mjestu blizu autobusne stanice i 
crkve, jer nam upravo tu dolazi naj- 
više posjetitelja. Riječ je najčešće 
o turističkim grupama koje dolaze 
autobusima i najviše cirkuliraju ovim 
mjestom — pojasnila je Ljubica Du- 
bovečak, direktorica Turističke za- 
jednice grada Lepoglave. 

Na tabli se nalazi karta Lepo- 
glave i njene okolice — Kamenice i Višnjice, s ucrtanim znamenitostima i lokacija- 
ma koje se preporuča posjetiti. Posebnost ovog info-panoa je da sadrži pretince 
u kojima se nalaze promotivni materijali o Lepoglavi koje posjetitelji mogu uzeti. 

- Unutra su svi promotivni materijali s kojima trenutno raspolažemo. Ti mate- 
rijali sadrže informacije i kontakte, tako da svaki posjetitelj koji dođe i uzme neki 
od ponuđenih materijala može dobiti informaciju, odnosno kontakt — istaknula 
je Ljubica Dubovečak i dodala kako je postavljanje ovog panoa s 50 posto 
sredstava financirala Hrvatska turistička zajednica. 


U Lepoglavi održan prvi Božićni sajam 


i Uoči Božića, u Lepoglavi je, na Trgu 1. hrvatskog sveučilišta, po prvi 
puta održan - Božićni sajam. 


Zahvaljujući organizatoru - Agro-turističkom klasteru "Lepoglava", koji je 
organizirao sajam u suradnji s Turističkom zajednicom grada Lepoglave i Turi- 
stičko kulturno-informativnim centrom, u Lepoglavi je posjetiteljima i građanima 
Lepoglave, u predblagdansko vrijeme ponuđen još jedan atraktivni sadržaj, ali i 
pružena prilika da kupe neke od autohtonih lepoglavskih proizvoda i suvenira te 
da ih za Božić poklone svojim najmilijima. Na sajmu se tako mogla kupiti lepo- 
glavska čipka, cekeri i logožari, licitarski proizvodi, minijaturne zagorske hižice, 
purani i vrganji od drva te ukrasi i razglednice koje su izradili osnovnoškolci. 
Također, na Sajmu se mogla nabaviti i prva lepoglavska slikovnica "Čipkarice i 
zmaj" te fotomonografija "Lepoglava". 

Sve to na Sajmu su nudili proizvođači većinom s područja Grada Lepoglave 
- OPG Butko, Domaća radinost Stjepan Zagoršćak, Čipkarsko društvo "Danica 
Bresler“, izvorni kipar Dragutin Jamnić, Obrt za proizvodnju tradicionalnih suve- 
nira “Preša", TKIC, Školska zadruga "Stezica" Osnovne škole Ante Starčevića 
iz Lepoglave, Školska zadruga "Korpica" Osnovne škole Ivana Rangera iz Ka- 
menice, Međunarodni klub prijatelja te Licitarski obrt Gladović iz Klenovnika. 

Uz izlagače na Sajmu su se mogli sresti i Djedovi Mrazovi koji su djecu, 
tijekom dva dana trajanja Božićnog sajma - darivali slatkišima. 

Među posjetiteljima Sajma bili su i čelni ljudi grada Lepoglave - gradonačel- 
nik Marijan Škvarić i njegov zamjenik Hrvoje Kovač, koji su iskazali zadovoljstvo 
činjenicom da se i Lepoglava pridružila brojnim gradovima koji imaju svoje Bo- 
žićne sajmove, ali i činjenicom da je i na ovom sajmu još jednom predstavljena 
raznolikost i bogatstvo autohtonih proizvoda s područja Lepoglave. 


| LEPOGLAVSKI GRADSKI LIST - BROJ 29 


